Ψυχολόγος - Ζαγκανά Δήμητρα: Φεβρουαρίου 2012\nΜια φορά και έναν καιρό ήταν ένας τύπος που τριγυρνούσε μ' ένα τούβλο στο χέρι. Είχε αποφασίσει ότι κάθε φορά που θα τον ενοχλούσε κάποιος σε σημείο που να τον εξοργίζει, θα τον κοπανούσε με το τούβλο. Η μέθοδος ήταν λίγο παλαιολιθική, φαινόταν όμως αποτελεσματική - έτσι δεν είναι;\nΜια φορά συναντήθηκε μ' ένα φίλο πολύ υπεροπτικό, που του μίλησε με κακό τρόπο. Πιστός στην απόφασή του, ο τύπος του πέταξε το τούβλο.\nΔεν θυμάμαι αν τον πέτυχε ή όχι. Το θέμα, όμως, είναι ότι μετά έπρεπε να πάει να πάρει το τούβλο του και δεν το έβρισκε πουθενά. Στεναχωρήθηκε. Αποφάσισε τότε να βελτιώσει το "Σύστημα Αυτοπροστασίας με Τούβλο", όπως το είχε ονομάσει ο ίδιος. Έδεσε το τούβλο σ' ένα σπάγκο που είχε μήκος ένα μέτρο και βγήκε έξω. Έτσι, το τούβλο δεν θα απομακρυνόταν πολύ. Διαπίστωσε, όμως, ότι και η νέα του μέθοδος είχε προβλήματα. Απο τη μία, το άτομο που γινόταν δέκτης της επιθετικότητάς του έπρεπε να βρίσκεται σε απόσταση βολής μικρότερη του ενός μέτρου, και απο την άλλη, μόλις πετούσε το τούβλο έπρεπε να κάνει τον κόπο να τραβήξει αμέσως το σχοινί. Εξάλλου, ο σπάγκος έμπλεκε και κουβαριαζόταν και η κατάσταση δυσκόλευε.\nΤότε, ο άνθρωπος εκείνος επινόησε το "Σύστημα Τούβλο ΙΙΙ". Πρωταγωνιστούσε και πάλι το ίδιο τούβλο, όμως, στο νέο σύστημα ο σπάγκος διέθετε ελατήριο. Τώρα μπορούσε να εκτοξεύσει το τούβλο πολλές φορές και να γυρνάει πίσω μόνο του, σκέφτηκε ο τύπος.\nΗ τέταρτη φορά ήταν λίγο ιδιόμορφη γιατί, παρότι είχε αποφασίσει να κοπανήσει με το τούβλο το υποψήφιο θύμα του, ήθελε ταυτόχρονα και να το προστατεύσει απο το χτύπημα, κι έτσι το τούβλο κατέληξε πάλι στο δικό του κεφάλι.\n"Ο μηχανισμός αυτός λέγεται ανάδραση: Σημαίνει ότι προστατεύουμε τους άλλους απο τη δική μας επιθετικότητα. Κάθε φορά που το κάνουμε αυτό, η επιθετική και βίαιη ενέργειά μας συγκρατείται προτού φτάσει στον άλλον απο ένα φράγμα που τοποθετούμε εμείς οι ίδιοι. Κι όλος ο θυμός, όλη η κακοκεφιά, όλη αυτή η επιθετικότητα στρέφεται εναντίον του ευαυτού μας, άλλοτε μέσω πραγματικών πράξεων αυτοτιμωρίας (αυτοτραυματισμοί, υπερβολές στο φαγητό, ναρκωτικά, ανώφελη έκθεση σε κινδύνους) κι άλλοτε μέσω κρυμμένων συγκινήσεων ή συναισθημάτων (κατάθλιψη, ενοχές, ψυχοσωματικά προβλήματα).\nΕίναι πολύ πιθανό ένας "πεφωτισμένος" ουτοπικός άνθρωπος, ευφυής και ακέραιος, να μην οργιζόταν ποτέ. Θα ήταν πολύ χρήσιμο να μη θυμώναμε ποτέ. Ωστόσο, κάθε φορά που νιώθουμε οργή, λύσσα, τσαντίλα, ο μόνος τρόπος να γλιτώσουμε είναι να τη βγάλουμε απο πάνω μας μετατρέποντάς τη σε δράση. Σε αντίθετη περίπτωση, το μόνο που θα καταφέρουμε, αργά ή γρήγορα, θα είναι να εξοργιστούμε με τον εαυτό μας.\nΑπο το βιβλίο του J.Boucay -"Να σου πω μια ιστορία"\nΑναρτήθηκε από Ζαγκανά Δήμητρα στις 2:26 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ μητέρα τους είχε φύγει απο νωρίς το πρωί και τα είχε αφήσει στη Μαρίνα, μια νέα δεκαοχτώ χρόνων, την οποία έπαιρνε κάποιες φορές για λίγες ώρες προκειμένου να τα προσέχει με αντάλλαγμα μερικά νομίσματα.\nΑπο τότε που είχε πεθάνει ο πατέρας, οι καιροί είχαν δυσκολέψει πολύ για να το ρισκάρει να λείψει απο τη δουλειά όταν η γιαγιά αρρώσταινε ή έλειπε απο την πόλη.\nΜόλις άκουσε την κόρνα, άρπαξε την τσάντα της κι άφησε ανοιχτό το ακουστικό του τηλεφώνου. Προνόησε να κλειδώσει την πόρτα του δωματίου και φύλαξε το κλειδί στην τσέπη της. Δεν ήθελε να διακινδυνέψει να ξυπνούσε ο Πάντσο και να κατέβαινε τη σκάλα για να την ψάξει, γιατί, όπως και νά' χει, ήταν μόνο έξι χρονών, και με την παραμικρή απροσεξία μπορούσε να σκοντάψει και να χτυπήσει. Επίσης, σκέφτηκε ότι αν συνέβαινε αυτό, δεν θα ήξερε πώς να εξηγήσει στην μητέρα το λόγο για τον οποίο το παιδί δεν την είχε βρεί.\nΊσως να ήταν ένα βραχυκύκλωμα στην τηλεόραση ή σε κάποιο απο τα φώτα του σαλονιού, ή μπορεί μια φλόγα στα καυσόξυλα - το θέμα είναι ότι όταν οι κουρτίνες άρχισαν να καίγονται, η φωτιά έφτασε γρήγορα στην ξύλινη σκάλα που οδηγούσε στα υπνοδωμάτια.\nΤον ξύπνησε ο βήχας του μωρού, εξαιτίας του καπνού που περνούσε κάτω απ' την πόρτα. Χωρίς να σκεφτεί, ο Πάντσο πήδηξε απο το κρεβάτι και πίεσε με δύναμη το πόμολο για ν' ανοίξει την πόρτα, αλλλά δεν τα κατάφερε.\nΌπως και νά' χει, ακόμα κι αν το είχε καταφέρει, οι φλόγες θα είχαν καταβροχθίσει τον ίδιο και τον λίγων μηνών αδερφό του σε ελάχιστα λεπτά.\nΟ Πάντσο συνειδητοποίησε ότι έπρεπε να βγάλει τον αδερφό του απο κει μέσα. Προσπάθησε να ανοίξει το παράθυρο που έβγαζε στο περβάζι, αλλά ήταν αδύνατο για τα μικρά του χέρια να λύσει την ασφάλεια και - ακόμα και αν τα κατάφερνε - θα έπρεπε να ξεμπλέξει το συρμάτινο πλέγμα που οι γονείς του είχαν βάλει για προστασία.\nΠώς μπόρεσε να περπατήσει στο περβάζι κουβαλώντας σημαντικό βάρος και να κατέβει απο το δέντρο;\n"Ο μικρός Πάντσο ήταν μόνος.....Δεν είχε κανέναν να του πει ότι δεν θα μπορούσε."\nΑπο το βιβλίο του J.Bucay "Ιστορίες να σκεφτείς"\nΑναρτήθηκε από Ζαγκανά Δήμητρα στις 10:01 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Ζαγκανά Δήμητρα στις 9:46 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟ θάνατος ενός αγαπημένου προσώπου προκαλεί μια αληθινή εξέγερση, η οποία προσδίδει ακόμα δραματικότερη χροιά στην κλασσική ερώτηση του εφήβου: "Γιατί;". Κάποιοι έφηβοι εκφράζουν τα συναισθήματα αγάπης και μίσους που νιώθουν, κάποιοι άλλοι τα καταπνίγουν. Σε κάθε περίπτωση, η προσγείωση στην πραγματικότητα δεν είναι καθόλου εύκολη υπόθεση.\nΟ μεγαλύτερος κίνδυνος αυτής της περιόδου είναι η αυτοκτονία. Το πένθος μπορεί να γίνει για τον έφηβο η "σταγόνα που ξεχειλίζει το ποτήρι", οδηγώντας τον στην αποτίναξη των δοκιμασιών της ζωής. Το φλέρτ με τα ναρκωτικά και τον κίνδυνο απαιτεί άγρυπνη παρακολούθηση.\nΤο εφηβικό πένθος, αποτελεί ιδιαίτερη περίπτωση. Ο φόβος που νιώθουν οι μελλοντικοί ενήλικες, σε συνδυασμό με την συχνή ατίθαση συμπεριφορά τους, δημιούργησε, για μεγάλο χρονικό διάστημα, την εντύπωση ότι έχουν τον απόλυτο έλεγχο των συναισθημάτων τους. Μεγάλο σφάλμα. Απλώς, ο νέος καταφεύγει, συχνά, στην άρνηση, και μέσω αυτής, μπλοκάρει τη διεργασία του πένθους.\nΤί είναι λοιπόν η εφηβεία; Πρόκειται για μια μεταβατική περίοδο βιοψυχολογικών αλλαγών, κατά την οποία το παιδί εγκαταλείπει, σταδιακά, τη μαγική σκέψη και το αίσθημα ότι είναι παντοδύναμο. Είναι, επίσης, η περίοδος κατά την οποία ταυτίζεται έντονα με τους συνομηλίκους του, ενώ, ταυτόχρονα, αναζητά την αυτονομία του (εκκεντρικότητα, ακατανόητη εφηβική συμπεριφορά). Ο φόβος μήπως τον απορρίψουν οι φίλοι του, και το άγχος μήπως προδοθεί στους γονείς του, τον ωθούν να κλειστεί στον εαυτό του και να αρνηθεί κάθε ευαισθησία του. Η άρνηση της ευαισθησίας του συνοδεύεται απο μια συμπεριφορά επίδειξης δύναμης, η οποία δοκιμάζεται σκληρά μπροστά στις ανάγκες του γονέα, που πενθεί για το χαμό του συντρόφου του. Ο έφηβος μπορεί, τότε, να εγκλωβιστεί σ' ένα ρόλο "παρηγορητή" του γονέα, και να αποκρύψει τη δική του θλίψη.\nΥπάρχουν, ακόμη, πολλές πιθανότητες να μεταθέσει τις δυσκολίες της διεργασίας του πένθους στα σύμφυτα με την εφηβεία προβλήματα. Κατά την περίοδο αυτή, οι σωματικές και ψυχολογικές αλλαγές προκαλούν αναστάτωση στον έφηβο, ενώ δεν πρέπει να παραγνωρίζεται ο έντονος κοινωνικός προβληματισμός του. Για να μην αναφερθούμε στο κεφαλαιώδες θέμα της επαγγελματικής αποκατάστασης....\nΟι έφηβοι λοιπόν, δεν αγνοούν τον θάνατο, απλώς, άλλοτε προσπαθούν να τον προσεγγίσουν, κι άλλοτε να τον απωθήσουν, ακριβώς γιατί γνωρίζουν ότι είναι δίπλα τους. Γι' αυτό το θέμα του θανάτου πρέπει να συζητιέται διεξοδικά με τους εφήβους. Αν, αντίθετα, επιχειρήσουμε να το θίξουμε επιφανειακά, μάλλον θα αντιμετωπίσουμε την ειρωνία τους για το ενδιαφέρον μας. Ο μόνος τρόπος να ανοίξουμε διάλογο με τους εφήβους είναι να είμαστε αυθεντικοί.\nΑπο το βιβλίο της\nMarie - Frederique Bacque - Πένθος και υγεία\nΑναρτήθηκε από Ζαγκανά Δήμητρα στις 4:13 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nAlice Miller - Το σώμα δεν ψεύδεται ποτέ\nAldo Carotenuto - Αγάπη και προδοσία, εγκώμιο σχεδόν της προδοσίας.\nAldo Carotenuto - Έρως και πάθος, τα όρια της αγάπης και του πόνου.\nAldo Carotenuto - Η ψυχή της γυναίκας.\nCarl Jung - Τα τέσσερα αρχέτυπα\nD.Silove - V.Manicavasagar - Ξεπερνώντας τον πανικό\nElisabeth Kubler - Ross - Μαθήματα ζωής\nFritz Riemann - Τετραλογία του φόβου\nIrvin Yalom - Στον κήπο του Επίκουρου\nIrvin Yalom - Το δώρο της ψυχοθεραπείας\nΙrvin Yalom - Η μάνα και το νόημα της ζωής\nJack Dominian - Μαθήματα γάμου\nJorge Bucay - Βασίσου πάνω μου\nJorge Bucay - Ιστορίες να σκεφτείς\nJorge Bucay - Να βλέπεις στον έρωτα\nJorge Bucay - Να σου πω μια ιστορία\nJorge Bucay - Απο την Άγνοια στη Σοφία\nHelen Κennerley "Ξεπερνώντας το Άγχος"\nLeo Buscaglia - Γεννημένοι για την αγάπη\nNicolas Hoffmann - Όταν το άγχος και οι ψυχαναγκασμοί περιορίζουν τη ζωή\nPaul Gilbert - Ξεπερνώντας την κατάθλιψη\nUlrich Baer - Η σοφία του Ρίλκε\nΑναρτήθηκε από Ζαγκανά Δήμητρα στις 4:23 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤο παιδί 7 - 9 Ετών\nΑρχίζει να συλλαμβάνει τη μονιμότητα της απουσίας που συνεπάγεται ο θάνατος. Μπορεί, ακόμα, να εκδηλώσει το φόβο του θανάτου για τον εαυτό του ή για τα κοντινά του πρόσωπα. Όσο κι αν έχει εξοικειωθεί με το θάνατο, χάρη στην τηλεόραση, δεν φτάνει στο σημείο να συνειδητοποιήσει ότι μπορεί να συμβεί και στη δική του οικογένεια. Το άγχος, λοιπόν, του φανταστικού θανάτου απέχει πολύ απο τον πραγματικό θάνατο.\nΚατά τη διάρκεια του πένθους, το παιδί μπορεί να εκδηλώσει συμπτώματα κατάθλιψης και ενοχής. Είναι, επίσης, πιθανό, να κρύψει τον πόνο του πίσω απο προκλητικές ενέργειες, αν και είναι πιθανότερο να εκφράσει με σοβαρότητα τα συναισθήματά του.\nΤο παιδί 9 - 12 Ετών\nΕμφανίζει δείγματα εκλογίκευσης, πολλές φορές ανησυχητικά: "Ο άνθρωπος γερνάει και πεθαίνει, αυτός είναι ο κύκλος της ζωής: Το σώμα σαπίζει και επιστρέφει στη γη, κι έπειτα, όλα ξαναρχίζουν...". Τα περισσότερα παιδιά, σ' αυτή την ηλικία, παρουσιάζουν ξεκάθαρους μηχανισμούς άμυνας απέναντι στο θάνατο. Οι προσπάθειες που καταβάλλουν στο σχολείο, τους επιτρέπουν να "μετουσιώνουν" τις συγκινήσεις τους και να δείχνουν ότι είναι δυνατά. Όμως, προσοχή: Εξαιτίας αυτών ακριβώς των προσπαθειών τους, τα παιδιά κινδυνεύουν να θεωρηθούν αναίσθητα απέναντι στο θάνατο ενός οικείου τους ανθρώπου, και να απομακρυνθούν απο τον ενήλικο πενθούντα, ο οποίος, άδικα, μπορεί να τα κατηγορήσει για υπέρμετρο εγωισμό.\nΑναρτήθηκε από Ζαγκανά Δήμητρα στις 4:01 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Νέα συνάντηση mofeu\nThread: Νέα συνάντηση mofeu\n11-12-2009, 06:57 PM #1\nΤι λέτε για μια συνάντηση mofeu?\nΠου και πότε θέλετε να συναντηθούμε όπως λέει και ο Sakis ?\n11-12-2009, 11:05 PM #2\nse poia xwra akrivws?na kseroume na apanthsoume\n12-12-2009, 12:22 AM #3\nλέω, μια και η πλειοψηφία των μελών είμαστε κάτοικοι Ελλάδας και η περίοδος αυτή δεν είναι και η καλλίτερη μας οικονομικά ( άρα ταξίδια εξωτερικού είναι κάπως απαγορευτικά ή όνειρα απατηλά) , κάπου Αθήνα, λίγο πριν τα Χριστούγεννα.\nΕμένα γενικά έπαιζε να έρθω και για δουλειά στην Ολλανδία 20 με 24 Δεκεμβρίου και να καθόμουν μερικές μέρες παραπάνω δηλαδή από 25 εώς 29 Δεκεμβρίου αλλά μέχρι στιγμής δεν γνωρίζω τίποτα και ρωτάω κάθε μέρα εδώ και 2 βδομάδες.\nΚάποια στιγμή σκέφτηκα να κάνω Χριστουγενιάτικο ταξίδι 25 με 29 Δεκεμβρίου αλλά δεν έχω απάντηση για άδεια.\nΕπίσης,οι ελπίδες λιγοστεύουν γιατί είμαι καινούριος εργαζόμενος στην εταιρεία οπου εργάζομαι.\nΑπό ότι όμως φαίνεται και από την μη απάντηση του εργοδότη μου,ότι κάτι τέτοιο δεν θα είναι εφικτό.Παρόλα αυτά θα κάνω κάποια ενημέρωση έστω και την τελευταία στιγμή.\nΠιστεύω ότι κάτι μπορούμε να κάνουμε από 18 μέχρι 24 Δεκεμβρίου αν και τα υπόλοιπα μέλη συμφωνούν και θέλουν!\n12-12-2009, 11:59 AM #5\nΌπως σωστά ανέφερες , αν και τα υπόλοιπα μέλη συμφωνούν και θέλουν, θα πρότεινα το ερχόμενο Σάββατο 19/12 .\nΩς προς το μέρος , θα έλεγα κάπου προς Νέο Κόσμο , ή εκεί κοντά .\nΜας είχες πει πως ξέρεις κάτι καλό και οικονομικό.\nΤι λέτε παίδες ?\nΈχω στο νού μου στην Νέα Σμύρνη το εστιατόριο Μυρτιά\nΑπό την ιστοσελίδα : http://blog.adamopoulos.net/taverna-myrtia/ λένε τα παρακάτω : Από αισθητικής πλευράς δε λέει και πολλά. Η διακόσμηση είναι λιτή και αδιάφορη (ένα αλέτρι και κάτι τσουγκράνες στον τοίχο στο βάθος). Από χώρους είναι άνετο. Έχει αρκετά τραπέζια μέσα και ακόμα περισσότερα έξω στην αυλή. Ως τυπικό ελληνικό μαγαζί, η αυλή καλύπτεται με τέντες και �πλαστικά� τοιχώματα γύρω-γύρω ώστε να μπορεί να κάτσει άνετα κόσμος και το χειμώνα.\nΑς περάσουμε όμως τώρα στα πιο πρακτικά και ενδιαφέροντα θέματα, τα φαγητά. Ήμασταν 2 άτομα και παραγγείλαμε μία τυροκαφτερή, μια μερίδα πατάτες, μια ποικιλία ορεκτικών (τηγανητά κολοκυθάκια, τυροπιτάκια, τηγανητές μελιντζάνες, κολοκυθοκεφτές, τυρομπουρεκάκια), μια ποικιλία κρεατικών (ψαρονέφρι, κοντοσούβλι, σουβλάκι κοτόπουλο, κοτόπουλο στα κάρβουνα, μπιφτέκια, και άλλα που δεν θυμάμαι τώρα) και 2 κοκακόλες. Μαζί μας έφεραν και ψωμί (μεγάλες φέτες από καρβέλι) καψαλισμένο με λάδι και ρίγανη. Στο τέλος μας κέρασαν χαλβά και λουκουμάδες (σρλουπ!)\nΓια όλα αυτά πληρώσαμε 35 ευρώ, ποσό που μας φάνηκε αρκετά λογικό σε σχέση με άλλες αντίστοιχες εξόδους μας, ειδικά αν σκεφτούμε πως χορτάσαμε τρώγοντας μόνο τα 2/3 των κρεατικών. Τα υπόλοιπα ζητήσαμε και τα πήραμε σε πακέτο για το γάτο, που φυσικά τα τίμησε δεόντως.\nΜε λίγα λόγια, την προτείνουμε ανεπιφύλακτα, όχι για το περιβάλλον της που είναι μέτριο αλλά για το φαγητό που είναι πολύ, καλό και φθηνό.\n12-12-2009, 12:10 PM #7\nΚαι να συμπληρώσω εγώ για την Μυρτιά\nαπό το site : http://favas.wordpress.com/2009/04/29/8000/\nπήγαμε στο αγαπημένο μας καινούριο στεκάκι, την Μυρτιά. Αν δεν έχεις πάει στην Μυρτιά στη Νέα Σμύρνη, δεν είσαι πιο χαζός από εμενα, μη στεναχωριέσαι. Δύο χρόνια είναι σε ακτίνα 50 μετρων από το σπίτι μου και δεν είχα πάει ποτε.\nΔεν υπάρχει αυτη η ταβερνούλα, δεν υπάρχει. Απίστευτο φαγητο, το καλύτερο κρέας εβερ, που εγω δεν ειμαι και φαν, αληθινη πατατα σε λαδι που δεν βρωμαει, τρως και σκας και στανταρ πάιρνεις πακέτο για το σπίτι τα υπόλοιπα, γιατι οι μεριδες ειναι τεραστιες, ολοι φευγουν με τσαντούλα.\nΠάνω απο 13 ευρω το άτομο, δύσκολα θα δώσεις, οι τιμες ειναι απίστευτες. Αλλα ολη η μαγκια ειναι στο τέλος, σου έρχεται -κερασμένο- μια πιατέλα τίγκα απο λουκουμάδες με μέλι, πιο ωραιους και από σπιτικούς και ενα πιάτο χαλβα σιμιγδαλένιο, που δεν εχω φαει ακόμα γιατι τσακιζω τους λουκουμάδες.\nΜυρτιά, Αϊδινίου 55, Νέα Σμύρνη, 210-9370708\n(Σαββατο-Κυριακη, μη πας χωρις να εχεις κλεισει, δεν θα βρεις ουτε σκαμπο)\n13-12-2009, 10:28 AM #8\nεγώ δυστηχώς δεν θα μπορέσω να παρευρεθώ.\nφιλιά καλά να περνάτε και καλά Χριστούγεννα\n13-12-2009, 11:24 AM #9\nωραία όλα τα παραπάνω, αλλά...\nνομίζω πως για να τα απολαύσει κανείς , χρειάζεται και μια καλή παρέα.\nόμως μέχρι στιγμής δε βλέπω να υπάρχει ενδιαφέρον.\nκαλά τι γίνεται ρε παιδιά ?\nεγώ πάντως , αν η παρέα συμφωνήσει, λέω πως θα είμαι εκεί .\nεσείς τι απαντάτε ?\n13-12-2009, 11:34 AM #10\nόμως ,όπως σωστά ανέφερε ο νΑμ!κρ... χρειάζεται συμμετοχή.\nτουλάχιστον τα μέλη που μένουν Αθήνα, νομίζω πως λίγες ώρες μπορούν να τις διαθέσουν.\nμε αφορμή και τις γιορτές, που σύντομα φτάνουν, μια τέτοια συνάντηση, νομίζω πως θα είχε ενδιαφέρον.\nελάτε λοιπόν, τι περιμένετε ?


Δημοσιεύτηκε: Τρίτη, 23 Φεβρουαρίου 2021 12:12\nΈργα οδοποιίας, αγροτικής οικονομίας, τουρισμού, αθλητισμού και πολιτικής προστασίας…\n• «ΒΕΛΤΙΩΣΗ ΟΔΟΥ ΑΝΙΑΔΑ – ΒΥΘΙΣΜΑ – ΨΙΑΝΑ (α’ φάση)», προϋπολογισμού 300.000 €. Το συγκεκριμένο έργο στοχεύει στην υλοποίηση παρεμβάσεων για την ασφαλτόστρωση και την βελτίωση των γεωμετρικών χαρακτηριστικών της συγκεκριμένης οδού, προκειμένου να εξασφαλιστεί η οδική ασφάλεια των συγκοινωνιών και η πρόσβαση στα συγκεκριμένα χωριά του Δήμου Καρπενησίου.\n• «ΑΠΟΚΑΤΑΣΤΑΣΗ ΒΛΑΒΩΝ - ΣΥΝΤΗΡΗΣΗ ΟΔΙΚΟΥ ΔΙΚΤΥΟΥ ΚΑΡΠΕΝΗΣΙ – ΠΡΟΥΣΟΣ – ΠΡΟΔΡΟΜΟΣ & ΠΡΟΥΣΟΣ - ΑΡΑΠΟΚΕΦΑΛΑ», προϋπολογισμού 640.000€. Το συγκεκριμένο έργο στοχεύει στην υλοποίηση παρεμβάσεων για τη συντήρηση και βελτίωση των συνθηκών κυκλοφορίας του Επαρχιακού οδικού δικτύου της Π.Ε. Ευρυτανίας προς Προυσό, Πρόδρομο και Αραποκέφαλα.\n• Αύξηση προϋπολογισμού στο έργο: «ΒΕΛΤΙΩΣΗ ΟΔΙΚΗΣ ΑΣΦΑΛΕΙΑΣ ΟΔΙΚΟΥ ΔΙΚΤΥΟΥ ΔΕ ΦΡΑΓΚΙΣΤΑΣ & ΔΕ ΑΠΕΡΑΝΤΙΩΝ», κατά 420.000€ (από 780.000€ σε 1.200.000€). Το συγκεκριμένο έργο στοχεύει στην υλοποίηση παρεμβάσεων για τη συντήρηση και βελτίωση των συνθηκών κυκλοφορίας του Εθνικού και του Επαρχιακού οδικού δικτύου της Π.Ε. Ευρυτανίας στην περιοχή της Φραγγίστας και των Απεραντίων. Η αύξηση κρίθηκε απαραίτητη για να αντιμετωπιστεί το σύνολο των αναγκών των οδικών δικτύων των συγκεκριμένων Δημοτικών Ενοτήτων.\n• «ΠΡΟΜΗΘΕΙΑ ΧΡΩΜΑΤΟΣ ΔΙΑΓΡΑΜΜΙΣΗΣ» προϋπολογισμού 73.000€. Η συγκεκριμένη προμήθεια αποσκοπεί στην διαγράμμιση του οδικού μας δικτύου με ιδία μέσα. Δράση που υλοποιείται ετήσια και νοικοκυρεύει περεταίρω το οδικό δίκτυο της Ευρυτανίας.\n• «ΒΕΛΤΙΩΣΗ ΠΑΡΑΛΙΜΝΙΟΥ ΔΡΟΜΟΥ ΤΣΟΥΚΑ – ΤΡΙΠΟΤΑΜΟΥ (β’ φάση)», προϋπολογισμού 370.000€. Το συγκεκριμένο έργο αφορά στη συνέχιση των παρεμβάσεων για την ανάδειξη της Λίμνης των Κρεμαστών με την δημιουργία παραλίμνιων διαδρομών ήπιας κυκλοφορίας, όπως επιτάσσει το ολοκληρωμένο σχέδιο δράσης. Ταυτόχρονα, βελτιώνεται σημαντικά και το αγροτικό οδικό δίκτυο της περιοχής.\n• «ΑΘΛΗΤΙΚΑ ΠΡΟΓΡΑΜΜΑΤΑ ΚΑΙ ΑΘΛΗΤΙΚΕΣ ΕΝΔΗΛΩΣΕΙΣ ΕΥΡΕΙΑΣ ΑΠΗΧΗΣΗΣ», προϋπολογισμού 60.000€. Η συγκεκριμένη δράση αφορά στην υλοποίηση του Μνημονίου Συνεργασίας που έχει υπογραφεί μεταξύ Περιφέρειας και Γενικής Γραμματείας Αθλητισμού, για την φιλοξενία μεγάλων διοργανώσεων με στόχο την καθιέρωση της περιοχής ως αθλητικό προορισμό.\n• «ΠΑΡΟΧΗ ΥΠΗΡΕΣΙΩΝ ΣΥΜΒΟΥΛΟΥ ΚΑΙ ΤΕΧΝΙΚΗ ΥΠΟΣΤΗΡΙΞΗ ΓΙΑ ΤΗΝ ΔΙΕΥΡΕΥΝΗΣΗ ΕΝΑΛΛΑΚΤΙΚΩΝ ΛΥΣΕΩΝ ΣΥΝΔΕΣΗΣ ΚΑΡΠΕΝΗΣΙ – ΧΚΚ ΜΕ ΤΕΛΕΦΕΡΙΚ» προϋπολογισμού 24.800€. Η συγκεκριμένη υπηρεσία αποσκοπεί στην εξέταση όλων των εναλλακτικών λύσεων και στην ωρίμανση του συγκεκριμένου έργου, ώστε να προταθεί για ένταξή σε χρηματοδοτικό πρόγραμμα με τη διαδικασία της μελέτης – κατασκευής.\n• «ΜΙΣΘΩΣΗ ΜΗΧΑΝΗΜΑΤΩΝ ΕΡΓΟΥ ΓΙΑ ΤΗΝ ΠΡΟΛΗΨΗ ΚΑΙ ΑΝΤΙΜΕΤΩΠΙΣΗ ΚΙΝΔΥΝΩΝ ΑΝΤΙΠΥΡΙΚΗΣ ΠΕΡΙΟΔΟΥ 2021 ΣΤΑ ΟΡΙΑ ΤΟΥ ΔΗΜΟΥ ΑΓΡΑΦΩΝ», προϋπολογισμού 73.904€.\n• «ΜΙΣΘΩΣΗ ΜΗΧΑΝΗΜΑΤΩΝ ΕΡΓΟΥ ΓΙΑ ΤΗΝ ΠΡΟΛΗΨΗ ΚΑΙ ΑΝΤΙΜΕΤΩΠΙΣΗ ΚΙΝΔΥΝΩΝ ΑΝΤΙΠΥΡΙΚΗΣ ΠΕΡΙΟΔΟΥ 2021 ΣΤΑ ΟΡΙΑ ΤΟΥ ΔΗΜΟΥ ΚΑΡΠΕΝΗΣΙΟΥ», προϋπολογισμού 73.904€.\n• «ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΠΑΡΕΛΚΌΜΕΝΟΥ ΕΞΟΠΛΙΣΟΥ ΠΟΛΥΜΗΧΑΝΗΜΑΤΟΣ ΓΙΑ ΤΗΝ ΚΟΠΗ ΧΟΡΤΩΝ ΚΑΙ ΚΛΑΔΙΩΝ», προϋπολογισμού 23.000€.\n«Όλοι εμείς, πιστοί στο πρόγραμμά μας, χρησιμοποιούμε κάθε διαθέσιμο χρηματοδοτικό εργαλείο για να πραγματοποιήσουμε αναγκαία και σημαντικά έργα για την Ευρυτανία. Έργα τα οποία βελτιώνουν την καθημερινότητα των πολιτών και δίνουν λύσεις σε χρόνια προβλήματα. Έργα, τα οποία δίνουν επίσης νέες προοπτικές ανάπτυξης της Ευρυτανίας», δήλωσε ο Περιφερειάρχης Στερεάς Ελλάδας Φάνης Σπανός.\n«Η δύσκολη συγκυρία των καιρών με την αντιμετώπιση της πανδημίας δεν σταματά την υλοποίηση έργων και δράσεων για την Ευρυτανία. Με σωστό προγραμματισμό και στοχευμένες παρεμβάσεις αξιοποιούμε όλους τους διαθέσιμους χρηματοδοτικούς πόρους και καταφέρνουμε να εντάσσουμε, να χρηματοδοτούμε και να κατασκευάζουμε σημαντικά έργα που απαντούν σε χρόνια προβλήματα της περιοχής, αίροντας την απομόνωση της», συμπληρώνει ο Αντιπεριφερειάρχης Π.Ε. Ευρυτανίας Αριστείδης Τασιός και καταλήγει:\n«Ξεχωριστές και στοχευμένες στο νέο αυτό τεχνικό πρόγραμμα είναι οι παρεμβάσεις που κάνουμε για τον τουρισμό επενδύοντας στον αθλητικό μας τουρισμό και στην αξιοποίηση της Λίμνης των Κρεμαστών, στα οδικά μας δίκτυα βελτιώνοντας το Εθνικό και Επαρχιακό μας δίκτυο αλλά και ξεκινώντας έργα ασφαλτοστρώσεων και στα πιο απομακρυσμένα χωριά της περιοχής μας, καθώς και οι δράσεις πολιτικής προστασίας βρισκόμενοι δίπλα στην καθημερινότητα των πολιτών».


Λογοτεχνικά Σοκάκια: Κριτική του βιβλίου "Το τραγούδι της Αννέτας" Δήμητρα Ιωάννου, εκδόσεις Ψυχογιός\nΚριτική του βιβλίου "Το τραγούδι της Αννέτας" Δήμητρα Ιωάννου, εκδόσεις Ψυχογιός\nΜε φόντο τη μαγευτική Ζάκυνθο των ευγενών και των ποπολάρων, η συγγραφέας Δήμητρα Ιωάννου συνθέτει μια ερωτική μπαλάντα που η μελωδία της παραμένει αναλλοίωτη στο χρόνο και καταφέρνει να γιατρέψει τις πληγές μιας καρδιάς στο σήμερα. Οι συγχορδίες του έρωτα παντρεύονται με απόλυτη αρμονία με τις νότες της αγωνίας και του μυστηρίου, και η παρτιτούρα της σύνθεσή τους διαποτίζεται από το μεθυστικό έρωμα της μαγείας και του μεταφυσικού στοιχείου.\nΗ Άννα παντρεύεται τον επιχειρηματία Ανάργυρο Σοφιανό, καθώς ο κοινωνικός της περίγυρος και η μητέρα της την πιέζουν ασφυκτικά ν' αποκατασταθεί και να δημιουργήσει τη δική της οικογένεια. Τα αισθήματά για τον σύζυγό της περνούν κυρίως από το μονοπάτι της λογικής και λιγότερο από της καρδιάς, όμως η συμπαράστασή του σε μια δύσκολη στιγμή της, αναστέλλουν κάθε ενδοιασμό της και αφοσιώνεται με πάθος στη νέα της ζωή. Η έντονη έλξη που θα γεννηθεί μέσα της για τον αυθόρμητο και γοητευτικό Μενέλαο, την προβληματίζει και γεννάει στην ψυχή της ερωτηματικά για την πραγματική ευτυχία και για το πόσο σαθρά είναι στην πραγματικότητα τα θεμέλια του γάμου της. Παλεύοντας με τις αμφιβολίες, θα νοσήσει ξαφνικά και η κατάσταση της σωματικής και ψυχολογικής της υγείας θα κλονιστεί σοβαρά, καθιστώντας την πλέον αδύναμη ν' αντιδράσει. Ο φύλακας άγγελός της όμως και ένα τραγούδι θα την αφυπνίσουν και θα την οδηγήσουν στην αποκάλυψη μιας τρομακτικής αλήθειας...\nΜέσα σ αυτή τη σύγχρονη ιστορία παρεμβάλλεται περίτεχνα και η ιστορία του χθες. Στη Ζάκυνθο του 17ου αιώνα, η Αννέτα, καρπός μιας απαγορευμένης αγάπης, ερωτεύεται παράφορα τον Μέλιο, και είναι αποφασισμένοι να ζήσουν αυτό τον έρωτα με όποιο κόστος. Η ζήλια της αδερφής της όμως, και ο φθόνος που κατακλύζει κάθε ίνα του κορμιού της, θα αποτελέσουν τον απόλυτο σύμμαχο στα βρώμικα σχέδια του κόντε Νικηφόρου Τεμπέστα. Ο τελευταίος, εκμεταλλευόμενος την οικονομική δυσπραγία του πατέρα της Αννέτας, και τον κίνδυνο ν' ατιμαστεί η τιμή και η υπόληψή του, καταφέρνει να φυλακίσει για πάντα την όμορφη κοντεσίνα στον πύργο του, χωρίς ελπίδα, χωρίς διαφυγή. Οι δύο νέοι πασχίζουν να βρουν διέξοδο και να σώσουν την αγάπη τους, όμως μια σειρά άγριων δολοφονιών ανατρέπουν τα σχέδια τους και προκαλούν το πεπρωμένο. Θα καταφέρουν να βγουν αλώβητοι από αυτή τη λαίλαπα; Πώς συνδέεται το παρελθόν με το παρόν και πώς μπορεί να προσφέρει τη λύτρωση στις ψυχές;\nΗ χαρισματική γραφή της συγγραφέως αναδεικνύεται μοναδικά μέσα από τις σελίδες του μυθιστορήματος της, που υμνεί τον απόλυτο έρωτα. Το παρόν συναντά το παρελθόν, μέσα σε μια ομιχλώδη ατμόσφαιρα αμφιβολίας και φόβου, ψάχνοντας να βρει το φως και τις απαντήσεις, και να δικαιώσει τις ψυχές που δεν γεύτηκαν του καρπούς της αληθινής αγάπης. Η μία ιστορία ενώνεται με απόλυτη αρμονία με την άλλη, δημιουργώντας ένα πολύχρωμο γαϊτανάκι καταιγιστικών εξελίξεων, απροσδόκητων γεγονότων, και ασύλληπτων ανατροπών. Τα αδιέξοδα του "τώρα" βρίσκουν τη λύση στις πράξεις του "τότε" και σπάνε τα δεσμά του χρόνου.\nΗ κλιμάκωση της πλοκής είναι εξαιρετική, παρασύροντας τον αναγνώστη σε μυστικά και πάθη που συγκλονίζουν. Ένταση, μυστήριο, αγωνία, μαγεία και ανατροπές πλημμυρίζουν τη δαιδαλώδη διαδρομή του αναγνώστη στα μονοπάτια της ασίγαστης αγάπης που θέλει να επιβιώσει και να λυτρωθεί. Σαν κινηματογραφική ταινία, περνούν μπροστά από τα μάτια σου εικόνες από τα σαγηνευτικά τοπία της Ζακύνθου, τα ήθη, τα έθιμα, τις παραδόσεις, τις αδιάρρηκτες αρχές, τα στερεότυπα της εποχής και τις κοινωνικές ανισότητες που όριζαν τα ριζικά των ανθρώπων. Η επτανησιακή ντοπιολαλιά εντάσσεται τόσο αβίαστα στο ζακυνθινό σκηνικό, και παρασύρει τον αναγνώστη στη μελωδικότητα της.\nΑποτυπώνεται με τρόπο δωρικό και συνάμα λυρικό, ο ρομαντισμός και η αγνότητα των συναισθημάτων και η αυτοθυσία στο όνομα του έρωτα και της πραγματική φιλίας, σε πλήρη αντίθεση με τη δύναμη του χρήματος και τη σκληρότητα των καρδιών που έχουν πετρωθεί από το φθόνο και την κακία. Συγκυρίες, ραδιουργίες, ψέματα και δολοφονίες γίνονται ένα κουβάρι και το πέρασμα του χρόνου το ξετυλίγει αργά φθάνοντας στη συγκλονιστική αποκάλυψη.\nΈνα μυθιστόρημα που σε τραβάει σαν δυνατός μαγνήτης στη δίνη του παρελθόντος και αποκαλύπτει κρυμμένες αλήθειες...\nΑναρτήθηκε από Kelly Kritikou στις 12:03 π.μ.


Ελεγκτές παρ’ ολίγον στο αυτόφωρο… Εξοργισμένοι επιχειρηματίες με την αλαζονεία τους! | Θεσπρωτών Διαβουλευση. Νεα απο Ηγουμενιτσα, Φιλιατι, Θεσπρωτία και όλη την Ήπειρο.\nΕλεγκτές παρ’ ολίγον στο αυτόφωρο… Εξοργισμένοι επιχειρηματίες με την αλαζονεία τους!.\nΚ.Ε.Θ.Ε.Α ΗΠΕΙΡΟΥ - ΤΑ ΣΤΕΡΕΟΤΥΠΑ ΕΙΝΑΙ ΕΜΠΟΔΙΟ ΣΤΗ ΘΕΡΑΠΕΙΑ ΚΑΙ ΤΗΝ ΕΠΑΝΕΝΤΑΞΗ\nΗ ΔΩΔΩΝΗ υπερήφανος χορηγός για 2η συνεχή χρονιά τον αγώνα δρόμου «Μαμά-Καρότσι»\nΑΠΟ ΤΗΝ ΟΛΗΓ ΑΕ-ΥΠΟΓΡΑΦΗ ΣΥΜΒΑΣΗΣ " ΟΛΟΚΛΗΡΩΣΗ ΣΤΕΓΑΣΗΣ ΤΕΡΜΑΤΙΚΟΥ ΣΤΑΘΜΟΥ Τ3"


Ξενοδοχεία κοντά σε North Avenue Soccer Field - Βρείτε προσφορές ξενοδοχείων\nΞενοδοχεία κοντά σε North Avenue Soccer Field\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε North Avenue Soccer Field. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε North Avenue Soccer Field παραπάνω.


Asus ROG Moba 5: νέο Laptop με Ryzen 9 5900HX CPU και 300Hz οθόνη\ntelnet05 — 23 Ιανουαρίου 2021\nΗ σειρά Asus ROG Moba αποτελείται από επαγγελματικούς φορητούς υπολογιστές επιπέδου gaming για τους λάτρεις των παιχνιδιών. Η Asus κυκλοφόρησε τώρα έναν νέο φορητό υπολογιστή με την ονομασία ROG Moba 5.\nΗ νέα σειρά Asus ROG Moba 5 διατίθεται με δύο μεγέθη οθόνης – 15,6 ίντσες, ενώ το ROG Moba 5 Plus έχει μέγεθος οθόνης 17,3 ίντσες. Τα μοντέλα φορητών υπολογιστών όχι μόνο έχουν νέο σχεδιασμό αλλά διατηρούν την εξαιρετική επαγγελματική απόδοση στα παιχνίδια και συνεχίζουν να παρέχουν στους παίκτες μια επαγγελματική εμπειρία. Ο φορητός υπολογιστής διαθέτει λωρίδες LED υψηλότερης πυκνότητας στο κάτω άκρο του σασί.\nΌσον αφορά τη διαμόρφωση, η νέα σειρά ROG Moba είναι εξοπλισμένη με επεξεργαστή AMD Ryzen 9 5900HX overclockable, χρησιμοποιώντας την τελευταία αρχιτεκτονική Zen3 και τεχνολογία κατασκευής 7nm, με 8 πυρήνες και 16 threads, εργοστασιακό προ-overclocking ROG και τροφοδοτικό 5 φάσεων.\nΗ GPU μπορεί να εξοπλιστεί με έως και RTX 3070 8GB. Αποτελείται από μια έκδοση υψηλής απόδοσης με ισχύ έως και 130W. Μπορεί να υπερχρονιστεί στα 1660MHz (με τροφοδοσία 7 φάσεων) μέσω του ROG BOOST. Η οθόνη του φορητού υπολογιστή διαθέτει ρυθμό ανανέωσης 300Hz με χρόνο απόκρισης 3ms και αναλογία οθόνης 87%. Διαθέτει χρωματική γκάμα 100% sRGB και υποστηρίζει τεχνολογία συγχρονισμού Adaptive-Sync.\nΌσον αφορά την αποθήκευση, ο νέος φορητός φορητός υπολογιστής gaming ROG Moba έρχεται με στάνταρ μνήμη διπλού καναλιού 16GB DDR4-3200MHz, η οποία μπορεί να επεκταθεί στα 64 GB. Η μονάδα Solid State ξεκινά από τα 512GB τεχνολογίας TLC PCIe / NVMe ενώ υπάρχει και μια δεύτερη υποδοχή M.2.\nΔιαβάστε επίσης: Oppo Reno8: εμανίστηκε online και σε hands on\nΌσον αφορά τα υπόλοιπα χαρακτηριστικά, ο νέος φορητός υπολογιστής της σειράς Asus ROG Moba 5 είναι εφοδιασμένος με Glacier Cooling Architecture 2.0, με διπλούς ανεμιστήρες, τέσσερις εξόδους αέρα και χρήση έξι σωλήνων χαλκού, χρησιμοποιώντας υγρό μέταλλο για απαγωγή θερμότητας. Διαθέτει επίσης μπαταρία 90Whr και υποστηρίζει φόρτιση 100W USB Type-C PD. Η γρήγορη φόρτιση μπορεί να γεμίσει τη συσκευή έως και 60% με μόλις 39 λεπτά φόρτισης. Η μπαταρία υποστηρίζει περίπου 11 ώρες διάρκειας ζωής αναπαραγωγής βίντεο. υποστηρίζει Wi-Fi 6 (ROG RangeBoost τέσσερις κεραίες) και διαθέτει ένα μεγάλο αριθμό υποδοχών όπως USB 3.2 Gen1 Type-A, USB 3.2 Type-C και HDMI2.0b.\nΗ οθόνη αφής του πληκτρολογίου με οπίσθιο φωτισμό RGB έχει αυξηθεί κατά περίπου 85%, με τυπικό πλάτος πλήκτρου 168 mm, πάτημα πλήκτρου 1,8 mm, καμπύλη πληκτρολογίου 0,2 mm και διάρκεια ζωής περίπου 20 εκατομμύρια φορές. Το πληκτρολόγιο υποστηρίζει επίσης εφέ φωτισμού RGB για καθένα πλήκτρο ξεχωριστά, ενώ με την τεχνολογία OverStroke τα πλήκτρα κατεύθυνσης έχουν επίσης βελτιωθεί. Το Moba 5 Plus 17,3 ιντσών είναι εξοπλισμένο με ανεξάρτητο αριθμητικό πληκτρολόγιο.\nΌσον αφορά τον ήχο εφέ, ο φορητός υπολογιστής χρησιμοποιεί διπλά ηχεία Smart Amp και υποστηρίζει Dolby Atmos, Smart AMP και αμφίδρομη μείωση θορύβου AI.\nΤα μοντέλα της σειράς ROG Moba 5 είναι ήδη διαθέσιμα για κράτηση στο Jingdong Mall. Οι πωλήσεις θα ξεκινήσουν στις 22:00 στις 26 Ιανουαρίου. Όσον αφορά τις τιμές, το Moba 5 16 GB / 512 GB κοστίζει € 1652, ενώ το Moba 5 Plus 16 GB / 512 φτάνει τα € 1780.\nTags: 300hzamd ryzenasusASUS ROGAsus ROG Moba 5asus ελλάδαDolby AtmosRGB LEDSSDSSD diskγρηγορη φόρτισηρυθμός ανανέωσης\nNext post Motorola Edge S: Πέρασε από το AnTuTu, διέρρευσαν live φωτογραφίες\nPrevious post Honor V40: ξεπούλησε σε 3 λεπτά και 46 δευτερόλεπτα


antenna975 FM ΘΕΣΣΑΛΟΝΙΚΗ «Πρωινή ζώνη»: Συντάξεις φτώχειας\nΜέσα σε όλα τα προβλήματα του ασφαλιστικού και των μεγάλων περικοπών που έγιναν στις συντάξεις καθώς και όσες ακόμη αναμένονται να γίνουν με την ολοκλήρωση της νέας συμφωνίας, είναι και το μεγάλο πρόβλημα μιας ομάδας συνταξιούχων που έχουν αδικηθεί περισσότερο από όλους.\nΠρόκειται για όσους έχουν υποβάλει αίτηση συνταξιοδότησης από 1/7/2015 μέχρι και τις 12/5/2016 και είναι αρκετές χιλιάδες, κυρίως ασφαλισμένοι του ΙΚΑ.\nΠολλά πράγματα πάντως, δεν έχουν λογική στις παρεμβάσεις που έγιναν με τους τελευταίους ασφαλιστικούς νόμους. Έχουμε πολλές φορές αναφερθεί στην άλλη μεγάλη κατηγορία συνταξιούχων που έχουν πληρώσει πολλά και για πολλά χρόνια και βλέπουν τις συντάξεις τους να μειώνονται συνεχώς και να είναι και πάλι στο στόχαστρο, μέσα από τα νέα μέτρα που ετοιμάζονται. Και όλα αυτά γιατί συμβαίνει να έχουν μια σύνταξη πάνω από 1.000 ευρώ, χωρίς να έχει υπολογίσει κανένας πόσα έχουν πληρώσει για αυτή τη σύνταξη. Ωστόσο δεν μπορούν να δικαιολογηθούν ακραίες ανατροπές και μάλιστα σε κατηγορίες χαμηλοσυνταξιούχων.\nΜια άλλη ακραία περίπτωση είναι αυτό που νομοθετήθηκε για τις συντάξεις χηρείας. Ακόμη και στις πιο ήπιες μεταβολές απαιτείται ένα μεταβατικό στάδιο προσαρμογής.\nΔεν είναι δυνατόν από την 12η προς τη 13η Μαΐου του 2016 να έχουμε ένα καθεστώς από μια σύνταξη χηρείας στο 70% της σύνταξης γήρατος να φθάνουμε, στις περισσότερες περιπτώσεις, σε σύνταξη που χορηγείται για τρία μόλις χρόνια και μάλιστα μειωμένη στο 50%.\nΣε κάθε περίπτωση δεν μπορούν να εφαρμόζονται δύο μέτρα και δύο σταθμά για εργαζόμενους με το ίδιο ακριβώς ασφαλιστικό ιστορικό και να δημιουργούνται πολλές «ταχύτητες» συνταξιούχων με πολύ μεγάλες διαφορές μεταξύ τους.\nΈχουμε πει πολλές φορές ότι ένα ασφαλιστικό σύστημα, αν μη τι άλλο πρέπει να είναι δίκαιο, ακόμη και όταν πρόκειται για την κατανομή των βαρών σε περιόδους ύφεσης και εφαρμογής περιοριστικών πολιτικών. Ρυθμίσεις που αφορούν στο επίπεδο διαβίωσης εκατοντάδων χιλιάδων πολιτών, δεν μπορούν να γίνονται με σχεδιασμούς «επί χάρτου».\nΔεν είναι δυνατόν να διαμορφώνονται επίπεδα συντάξεων που είναι μικρότερα από το ποσό της σύνταξης του ανασφάλιστου. Ούτε να υπάρχουν συντάξεις με ποσά κοντά στο λεγόμενο ΚΕΑ (Κοινωνικό Επίδομα Αλληλεγγύης) των 200 ή 300 ευρώ τον μήνα.\nΜε μια τέτοια πολιτική δεν δημιουργείται κανένα κίνητρο ασφάλισης. Η κυβέρνηση οφείλει να επανεξετάσει ορισμένες από τις επιλογές οι οποίες οδήγησαν σε νέες ακραίες αδικίες. Γιατί εάν αυτό δεν γίνει, η φτώχεια θα «διευρύνεται» μήνα με τον μήνα σε χιλιάδες νοικοκυριά στη χώρα μας.\nΚαι όχι μόνο αυτό. Η παραπέρα απαξίωση ενός ασφαλιστικού συστήματος, το οποίο αδυνατεί να δώσει στοιχειωδώς αξιοπρεπείς παροχές και να αντιμετωπίσει φαινόμενα «διεύρυνσης» της φτώχειας και του κοινωνικού αποκλεισμού είναι, δυστυχώς, ένα σύστημα χωρίς μέλλον.


Γιατρός "μαϊμού" - Κορωπί: Τη Δευτέρα το όνομα στο "φως", νέα στοιχεία για τη δράση του | Alphafreepress.gr\nalphafreepress.gr / ΕΛΛΑΔΑ / Γιατρός “μαϊμού” – Κορωπί: Τη Δευτέρα το όνομα στο “φως”, νέα στοιχεία για τη δράση του\nΓιατρός “μαϊμού” – Κορωπί: Τη Δευτέρα το όνομα στο “φως”, νέα στοιχεία για τη δράση του\n20.06.2020 | 08:08\nΓιατρός "μαϊμού" - Κορωπί: Συγκλονίζουν τα νέα στοιχεία για τον τρόπο με τον οποίο δρούσε ο 47χρονος ψευτογιατρός, ο οποίος παρίστανε τον καταξιωμένο νευροχειρουργό ογκολόγο και εξαπατούσε ανθρώπους.\nΓιατρός “μαϊμού” – Κορωπί: Σοκαριστικές είναι οι αποκαλύψεις που έρχονται στο φως της δημοσιότητας σχετικά με τη δράση του 47χρονου που παρίστανε τον γιατρό και εξαπατούσε ασθενείς, κυρίως καρκινοπαθείς. Χαρακτηριστικό του ήταν οι… ακατάληπτες αναλύσεις και οδηγίες που έδινε στους ασθενείς του, ενώ απίστευτες ήταν οι… φαρμακευτικές μέθοδοί του, οι οποίες υποστήριζε ότι θεραπεύουν τον καρκίνο. Βασισμένες σε… μαντζούνια. Σύμφωνα με το κεντρικό δελτίο ειδήσεων του ΑΝΤ1, ο 47χρονος προμήθευε τα θύματά του με τσουκνίδα, θυμάρι και βαλσαμόλαδο. Μάλιστα, σε τρεις ασθενείς στον Βόλο, είπε ότι μάζευε ο ίδιος τα βότανα.\nΘύμα του ψευδογιατρού ο Κοντομηνάς -Το αστρονομικό ποσό που “έχασε”\nΌπως υποστηρίζουν θύματά του, ο ψευτογιατρός –εκτός από τα βότανα- τους έδινε και ένα εξαντλητικό πρόγραμμα με βιταμίνες και υγρά διαλύματα, ενώ σε μοναστήρια της Αττικής μοίραζε κρέμες για κάθε δερματολογικό πρόβλημα. Επιπλέον, προέτρεπε τους ασθενείς να σταματήσουν τις θεραπείες τους και να ακολουθήσουν τη δική του αγωγή που περιλάμβανε άγνωστα υγρά και λάδι κάνναβης, τα οποία τους έδινε σε μπουκάλια. Στις αρχές της ερχόμενης εβδομάδας αναμένεται η έκδοση εισαγγελικής διάταξης για τη δημοσιοποίηση των στοιχείων της ταυτότητας του 47χρονου και της φωτογραφίας του.\n«Μαϊμού» γιατρός: Έσπασε τη σιωπή του ο νευρολόγος που τον «ξεσκέπασε»\nΜία αστυνομικός τον ξεσκέπασε\nΜε μοναδική πληροφορία ένα ονοματεπώνυμο που και αυτό αποδείχθηκε ψεύτικο, κατάφερε να ξετυλίξει το κουβάρι μία αστυνόμος η οποία για 13 μήνες προσπαθούσε να εντοπίσει τον 47χρονο. Σύμφωνα με το ρεπορτάζ του κεντρικού δελτίου ειδήσεων του ΑΝΤ1, μετά την καταγγελία από τους συγγενείς ουσιαστικά δύο ανήλικων θυμάτων ανέλαβε την υπόθεση η συγκεκριμένη αξιωματικός που δουλεύει στο τμήμα προστασίας περιουσιακών δικαιωμάτων. Για 13 μήνες συνομιλούσε με τους γονείς της 14χρονης και του 16χρονου. Προσπαθούσε να αντλήσει στοιχεία για την έρευνά της αλλά και να στηρίξει ψυχολογικά τις δύο οικογένειες που είχαν χάσει τα παιδιά τους. Οι συνάδελφοί της αναφέρουν ότι όσο η έρευνα για τον 47χρονο έφθανε σε αδιέξοδο τόσο έπεφτε και η ίδια ψυχολογικά.\nΤο χαμόγελο επανήλθε στο πρόσωπό της όταν βρήκαν τα πραγματικά στοιχεία του κατηγορουμένου και έφθασαν στο σπίτι του στο Κορωπί. Η συγκίνησή της ήταν μεγάλη όταν τον συνέλαβαν και ακόμη μεγαλύτερη όταν ανακοίνωσε τα νέα στους συγγενείς των θυμάτων.\nΣοκαριστικό ηχητικό ντοκουμέντο: Ο “γιατρός – μαϊμού” δίνει ακαταλαβίστικες οδηγίες σε καρκινοπαθή\nΝέα ηχητικά ντοκουμέντα έρχονται στο φως από τη δράση του ψευτογιατρού που εξαπατούσε ασθενείς και ευθύνεται για τον θάνατο τουλάχιστον τριών ανθρώπων. Σύμφωνα με το Mega, ο 47χρονος προχωρά σε… ακατάληπτες αναλύσεις εξετάσεων, μασάει τα λόγια του και χρησιμοποιεί ιατρικούς όρους χωρίς νόημα για να μπερδέψει τους ασθενείς. Οι συνομιλίες παρουσιάστηκαν στην εκπομπή “Live News” στο Mega. “Λογικά, θα έπρεπε να έχεις έναν αιματοκρίτη γύρω στο 30. Αλλά λόγω όλων αυτών που έχεις κάνει, έχεις 41.\nΚαρκινοπαθής, με αιματοκρίτη 41, αιμοσφαιρίνη κάπου στο 14, αιμοπετάλια είχε περίπου 270, 280 χιλιάδες, οι εξετάσεις θα είναι εντελώς κάτω! Θα πέσεις στην μισή δοσολογία”. Δίνει μάλιστα και γραπτές οδηγίες για το πώς ο ασθενής θα λαμβάνει σε σταγόνες τα σκευάσματα με τα βότανα. “Θα βρεις τη συσκευασία ένα μπουκάλι με απόσταγμα. Αυτό είναι το πιο σημαντικό ίσως για την υγεία σας. Τέλεια είναι 17 απόσταξης από 43 διαφορετικά βότανα είναι πολύ δυνατό η ποσότητα που σας στέλνουν αρκετή γιατί λίγες σταγόνες αρκούν, θα δείτε τεράστια βελτίωση σε 20 μέρες στον οργανισμό σας.\nΡυθμίζει και ενεργοποιεί το RNA το οποίο επάνω δομή και ρυθμίζει το DNA έτσι ώστε επιδιορθώνει βλάβες γονιδιακές ή επίκτητες από ατυχήματα κατάχρησης ουσιών ναρκωτικών χημειοθεραπεία λάθος διατροφή τοξίνωση ράδιο ακτινοβολία και τα λοιπά” λέει ο 47χρονος. Στην περίπτωση της καρκινοπαθούς πάντως, προσπαθώντας να γίνει απόλυτα πειστικός για τις γνώσεις του, ο 47χρονος φρόντισε να επαναλάβει τη θεωρία του, για το πώς ο καρκίνος μπορεί να εξαφανιστεί.\n“Άμα φτάσουμε γύρω στο 46 – 47 αιματοκρίτη, σημαίνει ότι θα έχουμε καταφέρει τεράστια οξυγόνωση. Όταν χάνουμε το οξυγόνο μας, χάνουμε το νερό μας, δεν πίνουμε νερό και το χάνουμε και χάσουμε το 30% του νερού και του οξυγόνου από ένα κύτταρο, αυτό γίνεται καρκινικό. Θέλω να σε πάω στα ψηλά, στους δείκτες που πρέπει! Έτσι; Πρέπει να κάνουμε υπέρ- οξυγόνωση, για να φύγει ο καρκίνος”.\nΜια θεωρία, την οποία βλέπετε εδώ, στις οδηγίες που έδινε ο ίδιος στα θύματά του να τονίζει:\n“Καθ’ ότι υπάρχει διέγερση από το οξυγόνο που δεσμεύουν και οδηγούν οι ουσίες των βοτάνων στα καρκινικά κύτταρα του σώματος προκειμένου να τα εξουδετερώσουν”. Υπήρχαν και στιγμές βέβαια, που ο 47χρονος… επιστήμονας έδινε συμβουλές… στο πόδι, καθώς είχε δήθεν πολλές υποχρεώσεις σε… κάποιο νοσοκομείο! “Τι να σου πω… Έχω να πάω νοσοκομείο… Θ’ αργήσω, θ’ αργήσω… Στο νεροπότηρο, τρία δαχτυλάκια… -Έτσι, έτσι”.\n– Μάλιστα, εντάξει… κατάλαβα”. Η συνήθης θεραπεία που πρότεινε είχε διάρκεια πέντε μήνες. Σε αυτό το διάστημα, φέρεται να εξέταζε τα θύματά του σε ιδιωτικά ιατρεία κλινικών και τους ζητούσε να υποβληθούν σε εξετάσεις τις οποίες πραγματοποιούσαν σε συγκεκριμένα διαγνωστικά κέντρα.\nΝέες καταγγελίες στην ΕΛΑΣ για τον ψευτογιατρό που σκορπούσε τον θάνατο – Άλλοι έξι έπεσαν θύματά του\nTουλάχιστον έξι πολίτες έχουν επικοινωνήσει με τη ΓΑΔΑ καταγγέλλοντας τον περιβόητο ψευτογιατρό που εξαπατούσε συστηματικά δεκάδες ανθρώπους, οδηγώντας κάποιους από αυτούς ακόμη και στον θάνατο. Δυο – τρεις μιλάνε αόριστα ενώ οι υπόλοιποι φαίνεται να σχετίζονται με τον συλληφθέντα. Από Δευτέρα αναμένονται οι καταθέσεις τους όπως και η δημοσιοποίηση της φωτογραφίας του 47χρονου και των στοιχείων του. Όπως φαίνεται τα στόματα έχουν αρχίσει και ανοίγουν για τον απατεώνα που κυκλοφορούσε με το όνομα “Νίκος Κοντός” και ζητούσε από βαριά ασθενείς να σταματήσουν τις θεραπείες τους και να ακολουθήσουν τις δικές του.\nΠαρότι, οι αστυνομικοί δεν έχουν πάρει ακόμα επίσημες καταθέσεις, φαίνεται ότι θα υπάρξει και συμπληρωματική δικογραφία για την υπόθεση με νέες περιπτώσεις εξαπάτησης.\n“Μαϊμού” γιατρός: Το 2004 είχαν τοποθετήσει βόμβα στο σπίτι του\nΣυγκλονίζει η μάνα που έχασε το παιδί της: “Μας έλεγε θα τη δείτε νυφούλα”\nΤην περιπέτεια που είχε η οικογένειά της και κυρίως το άρρωστο παιδί της, λόγω του “μαϊμού” γιατρού που εξαπατούσε ασθενείς με σοβαρές ασθένειες για να τους αποσπά μεγάλα χρηματικά ποσά, περιέγραψε μία γυναίκα, μιλώντας στην πρωινή εκπομπή του ΑΝΤ1. Όπως είπε η γυναίκα, γνώρισαν τον ψευτογιατρό σε κλινική των Αθηνών, ενώ στα μέιλ που τους έστελνε υπέγραφε ως νευροχειρουργός ογκολόγος. “Μας είπε ότι η δουλειά του ήταν σε σπουδαίο ερευνητικό κέντρο της Ελβετίας, στο οποίο μάλιστα νοσηλεύεται ο Σουμάχερ και επιλέγει να βοηθά ελληνόπουλα. Ότι υπάρχει πρωτοποριακή, ιατρικής φύσεως, όχι εναλλακτική, η οποία είναι υπό έγκριση από τον παγκόσμιο οργανισμό φαρμάκων”.\nΚι έτσι, εμπιστευόμενη τον φερόμενο ως γιατρό, η οικογένεια διέκοψε τη θεραπεία του παιδιού, για να ακολουθήσει τη δική του… πρωτοποριακή θεραπεία. “Το παιδί φυσικά έμεινε ακάλυπτο γιατί όλα αυτά τα αηδιαστικά φάρμακα που του χορηγούσε, δεν ήταν θεραπεία”, είπε η γυναίκα. “Έλεγε ότι δεν έχει δικό του ιατρείο λόγω του ότι δουλεύει στην Ελβετία και γι’αυτό συνεργάζεται με κλινικές. Είχε μια απίστευτη πειθώ, έναν τρόπο να μαγνητίζει τους ανθρώπους. Ακόμα κι όταν τον ρωτούσαμε γιατί αυτά που λέει έρχονται σε αντίθεση με τους άλλους Έλληνες γιατρούς, εσείς μας λέτε ότι το παιδί θα γίνει καλά”, περιέγραψε το θύμα του απατεώνα, σημειώνοντας πως ο άνδρας που συστηνόταν ως Νίκος Κόντος, έκανε λόγο για “πλήρη ίαση”.\n“Θα παντρέψουμε το παιδί, θα το δείτε νυφούλα”, έλεγε και απαντούσε πως “εκεί, στην Ελβετία, όσα βλέπω εγώ σε μια μέρα, τα βλέπουν εδώ σε έναν χρόνο”. Η άτυχη γυναίκα εξέφρασε τις ευχαριστίες της στην ΕΛΑΣ και την πεποίθηση ότι θα αποδοθεί δικαιοσύνη, ώστε να μην περάσουν άλλες αυτά που πέρασαν αυτοί.\nΣημείωσε μάλιστα, πως μία ένεση πραγματοποιήθηκε μπροστά σε άλλον γιατρό, τονίζοντας ότι, “δεν μπορούσε να πάει εμάς το μυαλό μας ότι πηγαίνοντας σε διαγνωστικό και ζητώντας τον κύριο Κόντο, ο γιατρός που θα ήταν εκεί θα το έδινε σε έναν απατεώνα”. “Τα σκευάσματα που έδινε ήταν… εξιδανικευμένα φάρμακα και μάλιστα ήθελε να κάνει εξέταση αίματος και στο άλλο μου παιδί για να βρει το DNA, να συμπληρώσει το DNA των παιδιών. Για το παιδί μας, για τη δικαίωσή του, το ταλαιπώρησε με όλα αυτά τα αηδιαστικά σκευάσματα και τον εξοντωτικό τρόπο θεραπείας που είχε, να πρέπει να σηκώνεται κάθε πρωί και να παίρνει 20 βιταμίνες μονορούφι και όλη την ημέρα ανά μία ώρα να καταπίνει αυτά τα αηδιαστικά πράγματα”, κατέληξε η γυναίκα.\n«Μαϊμού» γιατρός: Συγκλονιστική καταγγελία μητέρας 16χρονου\nΓΙΑΤΡΟΣ ΜΑΙΜΟΥ ΕΞΕΛΙΞΕΙΣ\nΝΙΚΟΣ ΚΟΝΤΟΣ ΝΕΑ


«Σκότωσε» και τον άντρα της η σατανική μάνα του Πολύζου για... - Star.gr\nΕΛΛΑΔΑ Δευτέρα, 25 Ιανουαρίου 2016, 15:57\nΕκτός από Μήδεια είναι και Κλυταιμνήστρα η μητέρα του Κωστή;\nΚαζάνι που βράζει είναι η τοπική κοινωνία της Κοζάνης μετά τις φριχτές αποκαλύψεις για τη δολοφονία του 23χρονου. Μετά το πρώτο σοκ οι κάτοικοι νιώθουν οργή, αγανάκτηση, αποτροπιασμό και αηδία και μαζί με αυτούς ολόκληρη η Ελλάδα αναρωτιέται…ΠΩΣ;\nΠώς μια μάνα σκοτώνει το ίδιο της το σπλάχνο; Πώς μπορεί μετά την αποτρόπαιη πράξη της να παίζει τόσο θέατρο; Πώς είναι δυνατόν μια γυναίκα να επιλέγει τον εραστή της αντί για το παιδί της; Πώς; Πώς; Πώς;\nΜήπως ο πατέρας του Κωστή δεν πέθανε από ανακοπή καρδιάς;\nΣτο μεταξύ τα κουτσομπολιά που λένε πως η σατανική κυρά Δέσποινα εκτός από Μήδεια (σκότωσε τα παιδιά της) είναι και Κλυταιμνήστρα (σκότωσε τον άντρα της Αγαμέμνονα), δίνουν και παίρνουν. Πολλοί είναι εκείνοι που αναρωτιούνται αν τελικά εκτός από τον γιο, «έφαγε» και τον πρώτο της άντρα. Μήπως τελικά ο θάνατος του πατέρα του Κωστή δεν οφείλεται σε παθολογικά αίτια αλλά σε κάτι άλλο; Μήπως δεν πέθανε από ανακοπή αλλά δολοφονήθηκε;\nΣύμφωνα με την επίσημη εκδοχή ο βιολογικός πατέρας του Κωστή, έφυγε πριν από 15 χρόνια προδομένος από την καρδιά του. Όπως λένε οι παροικούντες την Ιερουσαλήμ, ο άτυχος άνδρας «έσκασε» λίγες ώρες αφού αντίκρυσε στο κρεβάτι του σπιτιού του την γυναίκα του με τον εραστή της, δηλαδή την κυρά Δέσποινα με τον νυν άντρα της. 'Οσοι γνωρίζουν πρόσωπα και καταστάσεις λένε πως αφού τους έπιασε στα πράσα, ακολούθησε μεγάλος καυγάς.\nΜπορεί να ξεκινήσει από το μηδέν νέα έρευνα;\nΣύμφωνα με πληροφορίες του star.gr, από τη στιγμή που υπάρχει παθολογικό αίτιο θανάτου, επισήμως ο φάκελος της υπόθεσης δεν μπορεί να ξανανοίξει. Για να γίνει αυτό πρέπει είτε να υπάρξει κάποιο νέο στοιχείο, είτε να γίνει καταγγελία από κάποιο άτομο του οικογενειακού και του στενού περιβάλλοντος του θανόντος. Αν συντρέξουν αυτές οι προϋποθέσεις τότε η Εισαγγελία μπορεί να ζητήσει να ξεκινήσει νέα έρευνα από το μηδέν, σαν δηλαδή ο άνθρωπος να πέθανε χθες κα�� όχι πριν 15 χρόνια.\nΌπως επισημαίνουν όσοι ειδικεύονται στις εργαστηριακές εξετάσεις, ακόμη και αν γίνει εκταφή των οστών του πατέρα Πολύζου, ακόμη και αν στα οστά βρεθούν ιστοί, είναι πολύ αμυδρές οι πιθανότητες να υπάρξουν ευρήματα που να οδηγούν σε ασφαλή συμπεράσματα.\nΑν το ίδιο το σατανικό ζευγάρι δεν αποφασίσει να μιλήσει (επί του παρόντος μάνα και πατριός αρνούνται όλες τις κατηγορίες ακόμη και για τη δολοφονία του Κωστή) τότε είναι πολύ δύσκολο να ξετυλιχτεί το κουβάρι…και η υπόθεση θα πάρει τα χαρακτηριστικά του αστικού μύθου!\nΔΙΑΒΑΣΤΕ ΑΚΟΜΗ: Τι συνδέει τον Βαγγέλη Γιακουμάκη με τον Κωστή Πολύζο


Κοττάνη • ταβερνοχώρος\nΤηλ. επικοινωνίας 2544023520\nΩράριο Κάθε μέρα 11:00-24:00.\nΙδιοκτησία Τζεμίλ Χαλίλογλου\nΠοικιλία κρεατικών (σούπερ)\nΤας κεμπάμπ (πολύ καλό)\nΓλυκάδια & συκώτια (πολύ καλά)\nΠίτα για καλωσόρισμα (πολύ καλή)\nfiruli 03/05/2019 23:20\nΚάνεις λίγο κόπο για να φτάσεις αλλά αξίζει!! Η αλήθεια είναι ότι τον περιμέναμε χειρότερο τον δρόμο. Μας υποδέχτηκαν σα να μας ήξεραν και κάτσαμε έξω με θέα τα βουνά. Φάγαμε κεμπαπ γιαουρτλού και ένα άλλο παρόμοιο αλλά με μπούκουβο (δεν θυμάμαι όνομα). Και στα δυο άριστα με τόνο! Ακολούθως επισκεφθήκαμε το εσωτερικό χώρο, όπου ο επάνω όροφος λειτουργεί σαν μουσείο του παλιού πομακικού σπιτιού. Πολύ όμορφη όλη η διακόσμηση, άνθρωποι με μεράκι, φιλόξενοι, ακούραστοι που έχουν στήσει ένα μικρό διαμαντάκι σε αυτήν την ακρούλα και που δεν έχουν βοήθειες στα εγχειρήματά τους από το κράτος. Ακόμα δεν έχουν ίντερνετ, άρα μόνο cash. Θα ξαναπάμε οπωσδήποτε γιατί πρέπει να δοκιμάσουμε και τα υπόλοιπα!\nMikey 29/03/2016 22:15\nΔεν ξέρω τι να πρωτογράψω για το συγκεκριμένο μέρος. Με την είσοδο στο μαγαζί μπαίνεις πραγματικά σε έναν άλλο κόσμο. Ο κ Τζεμίλ και η κα Μουζγκέν φιλόξενοι και περιποιητικοί σαν κοντινοί συγγενείς και τα πιάτα τους όλα πεντανόστιμα (αρνισια γλυκάδια όνειρο, κεμπάπ υπέροχο, μελιτζάνα ψητή τέλεια και τας κεμπάπ που λιώνει στο στόμα) Το τσίπουρο τους εξαιρετικό!! Όλα αυτά πολύ καλά μα εγώ θα σταθώ στην ζεστή τους υποδοχή και στην αυθεντική ευγένεια. Κάθισαν να μας πούνε ιστορίες από τα παλιά και να νομίζαμε πως ακούγαμε τους παππούδες μας όπως όταν ήμασταν παιδιά! Ο δρόμος που οδηγεί στο μαγαζί είναι από τους χειρότερους που έχω οδηγήσει ποτέ μα δεν θα με εμποδίσει να ξαναπάω με χαρά ξανά και ξανά!!\nguru 17/11/2015 13:11\nΔεν την είχα δει εδώ αλλά μας την πρότεινε ο ιδιοκτήτης του ξενώνα που μείναμε. Η φράση ήταν μην κωλώσετε από το χωματόδρομο.\n5χλμ χωματόδρομος στενός, όπου κάποια στιγμή υπάρχει ταμπέλα....ΥΠΟΜΟΝΗ έμειναν μονο 2 χλμ για την ταβέρνα...\nΗ θέα κυρίως , αλλά και τοφαγητό, αξίζουν τη διαρομή. Σίγουρα ΜΑΣΤ αν βρεθείτε πομακοχώρια. Την ημέρα που πήγαμε είχαν απρόσμενα πολύ κόσμο, οπότε έκαναν 1 ώρα να μας πάρουν παραγγελία, Ωστόσο, μετά την παραγγελία τα φαγητά ήρθαν σχεδόν αμέσως, Ότι φάγαμε ήταν πολύ καλό, και το κρασί επίσης. 4 φαγανοί ενήλικες και 3 παιδιά που δεν τα λες λιγόφαγα, με μπολικο κρασί , σκάσαμε στο φαγητό (πήραμε και πάρα πολύ για το σπίτι)....55ευρώ !!!!!\nahastos 04/03/2012 17:50\nπαιδια το μερος ειναι ολα τα λεφτα!!! σαν να εισαι σε αλλη\nο δρομος μετα τη μεδουσα ειναι χωματοδρομος 5κμ αλλα παει...\nτα φαγητα πεντανοστιμα αν και δεν δοκιμασαμε παρα πολλα\nοι τιμες καλες προς φτηνα!!!\nΑνέστης 19/02/2012 17:35


Days Inn by Wyndham Indio, Indio, CA, Ηνωμένες Πολιτείες - Σύγκριση προσφορών\n43505 Monroe Street, Indio, CA, Ηνωμένες Πολιτείες\nΟι καλύτερες προσφορές για το Days Inn by Wyndham Indio\nΚριτικές για το Days Inn by Wyndham Indio\nΠληροφορίες για το Days Inn by Wyndham Indio\nΤο Days Inn by Wyndham Indio διαθέτει ανοιχτή εξωτερική πισίνα, βρίσκεται στην πόλη Indio και εξασφαλίζει άνετη διαμονή. Επιπλέον, παρέχει 24ωρη υπηρεσία υποδοχής, υπηρεσίες πλυσίματος ρούχων και υπάλ...\nΠαροχές στο Days Inn by Wyndham Indio\nΦωτογραφίες από το Days Inn by Wyndham Indio\nΠού βρίσκεται το Days Inn by Wyndham Indio\nIndio 43430 Monroe St0,1 χλμ.\nPalm Springs Palm & Paul Bus Stop29,8 χλμ.\nPalm Springs Indian & Andreas (Casino)30,5 χλμ.\nPalm Springs Downtown31,1 χλμ.\nPalm Springs34,2 χλμ.\nDays Inn by Wyndham Indio: Συχνές ερωτήσεις\nΤο Days Inn by Wyndham Indio εφαρμόζει πρακτικές ασφαλείας για τη νόσο COVID-19;\nΣτο Days Inn by Wyndham Indio, οι επιφάνειες απολυμαίνονται για να μειωθούν οι πιθανότητες μετάδοσης του κοροναϊού. Επιπλέον, εφαρμόζονται νέες διαδικασίες τήρησης αποστάσεων για τη δική σας ασφάλεια. Για πιο λεπτομερείς πληροφορίες, επικοινωνήστε απευθείας με την Count On Us.\nΠόσο κοντά βρίσκεται το Days Inn by Wyndham Indio στο πλησιέστερο αεροδρόμιο, Palm Springs Bermuda Dunes;\nΤο κοντινότερο αεροδρόμιο στο Days Inn by Wyndham Indio είναι το Palm Springs Bermuda Dunes, στα 3,6 χλμ. μακριά. Η μέση διάρκεια της διαδρομής από το Days Inn by Wyndham Indio στο Palm Springs Bermuda Dunes είναι 4min οδικώς. Μια καλή ιδέα είναι να ενημερωθείτε για τις συνθήκες κίνησης από το ξενοδοχείο σας μέχρι το αεροδρόμιο.\nPalm Springs Bermuda Dunes - Ποιος είναι ο καλύτερος τρόπος μετακίνησης στο Days Inn by Wyndham Indio;\nΟι εφαρμογές κοινοχρησίας οχημάτων και ταξί είναι μια συχνή λύση για τους επισκέπτες του Days Inn by Wyndham Indio που επισκέπτονται την πόλη Indio. Αυτός είναι συχνά ο πιο οικονομικός τρόπος μετακίνησης στην πόλη Indio.\nΕπιτρέπονται τα κατοικίδια στο Days Inn by Wyndham Indio;\nΟι επισκέπτες του Days Inn by Wyndham Indio μπορούν να ταξιδέψουν με τα κατοικίδιά τους, όπως είναι οι γάτες και οι σκύλοι. Εάν έχετε άλλο κατοικίδιο, σας προτείνουμε να επικοινωνήσετε με τη ρεσεψιόν.\nΥπάρχει πισίνα στο Days Inn by Wyndham Indio;\nΝαι. Πολλοί ταξιδιώτες που επισκέπτονται την πόλη Indio ψάχνουν ξενοδοχείο με πισίνα. Το Days Inn by Wyndham Indio διαθέτει πισίνα για τους επισκέπτες του, αλλά λάβετε υπόψη ότι συνήθως στα ξενοδοχεία ισχύουν κανόνες για τη χρήση της πισίνας.\nΠοιος είναι ο τηλεφωνικός αριθμός του Days Inn by Wyndham Indio;\nΕάν έχετε ερωτήσεις ή προβληματισμούς με τη διαμονή σας, καλέστε στο +1 760 347 4044 για να μιλήσετε με υπεύθυνο της ρεσεψιόν του Days Inn by Wyndham Indio.\nΥπάρχει Wi-Fi στο Days Inn by Wyndham Indio;\nΝαι, το Days Inn by Wyndham Indio διαθέτει Wi-Fi για τους επισκέπτες του.\nΠότε είναι το check out στο Days Inn by Wyndham Indio;\nΗ ώρα για το check out στο Days Inn by Wyndham Indio είναι στις 11:00. Μπορεί να υπάρχει δυνατότητα για check out αργότερα, αλλά θα πρέπει να έχει προηγηθεί συνεννόηση με το ξενοδοχείο.\nΞενοδοχεία παρόμοια με το Days Inn by Wyndham Indio\nΞενοδοχεία κοντά στο Days Inn by Wyndham Indio\nΤο Fairfield Inn & Suites by Marriott Indio βρίσκεται στην πόλη Indio και διαθέτει δωρεάν ασύρματο ίντερνετ στους κοινόχρηστους χώρους. Επιπλέον, παρέχει express άφιξη / αναχώρηση, πισίνα και στεγνοκαθαριστήριο.\nΤο Fantasy Springs Resort Casino βρίσκεται στην πόλη Indio και διαθέτει δωρεάν ασύρματο ίντερνετ στους κοινόχρηστους χώρους. Επιπλέον, παρέχει υπηρεσία στάθμευσης, express άφιξη / αναχώρηση και ανοιχτή εξωτερική πισίνα.


financialreport.gr 05:18, 15 Απρ 2019\nΤο 2017 τα πάγια των αλυσίδων σουπερμάρκετ που δημοσιεύουν οικονομικές καταστάσεις ανέρχονται σε 3,8 δισ. ευρώ έναντι 3,3 δισ. ευρώ το 2012.\nΤο ερώτημα της αποδοτικότητας των επενδύσεων αυτών μπορεί να απαντηθεί σε βάθος χρόνου.\nΜάλιστα η άμεση επίδραση αυτών των κινήσεων σε συγκεκριμένους χρηματοοικονομικούς δείκτες ενδεχομένως να είναι ακόμα και αρνητική.\nΟι παρούσα κατάσταση στην ελληνική αγορά, με τους χαμηλούς ρυθμούς ανάπτυξης της ζήτησης (και κατά συνέπεια των πωλήσεων) αναμένεται να συνεχίσει το συγκεκριμένο φαινόμενο.\nΚατά συνέπεια η απάντηση στο ερώτημα της αποδοτικότητας των επενδύσεων θα πρέπει να δοθεί σε βάθος χρόνου.


the Greek CLOUD » «Από Ψεπεθαί Νειόφ Ασίς Μως»\n«Από Ψεπεθαί Νειόφ Ασίς Μως»\nΌλα του κόσμου τα καλά διέθετε ο Σαχίμπ Κιράν, ο λεγόμενος Τιμουρλέγκας. Ήταν ευθύς και τυραννικά απλός, έτρωγε μόνον φρούτα και αιφνιδίαζε τους εχθρούς του, αφήνοντας στις πόλεις τους πεινασμένα πλήθη, εννοώ αυτούς που δεν μετέτρεπε σε πυραμίδες κρανίων.\nΑλλά είχε ένα κουσούρι, ιδίως από τότε που μια πρεσβεία Ισπανών θαυμαστών του έφερε μιά καμηλοπάρδαλη δώρο για τους κήπους του στην Σαμαρκάνδη. Του άρεσαν τα ήθεα και τα εθίματα των ρυπαρών δυτικών λαών. Ήθελε να μοιάσει με τους συναδέλφους του, από την άλλη Ευρώπη. Να υπάρχει ένας νόμος, βρε παιδί μου. Ένα Χάμπεας Κόρπους, μια Μάγκνα Κάρτα, οι νόμοι του Δράκοντος. Ο Σαχίμπ διάβαζε πολύ. Για την ακρίβεια, άκουγε προσεκτικά τα κατεβατά της παγκόσμιας Σοφίας που έβαζε να του διαβάζουν αναγνώστες και μεταφραστές. Και εκεί, όλα ήταν σαφή. Χωρίς νόμο και τάξη, η κυριαρχία του θα ήταν παροδική και επιπόλαιη, σαν αναφυλαξία που προκαλούσε ένα σάπιο φραγκόσυκο.\nΟταν λοιπόν, 17 Δεκεμβρίου του 1398 κατέλαβε το Δελχί στην Ινδία και το μετέτρεψε σε σφαγείο, άρχισε να τηρεί τον Νόμο. Σύμφωνα με τις παραδόσεις των Φαιών Ούννων, που ανακάλυψε ο γραμματέας του, ο Πόντιος Γεώργιος Αμοιρούτζης, αυτοί που γλύτωσαν έπρεπε να ψηφίσουν για Πρόεδρο της ρημαγμένης πόλης. Και για να μη φανεί πως τοποθετούσε όποιον γούσταρε, έπρεπε να ψηφιστεί απο διακόσιους έγκριτους στην πρώτη και δεύτερη ψηφοφορία, ενώ μπορούσαν να βγάλουν πρόεδρο και με εκατόν ογδόντα. Αυτό το έλεγαν οι συγκλητικοί «πλειοψηφία» και στις χώρες των ζαβοΡωμιών πολύ το εκτιμούσαν.\nΟ Αμοιρούτζης του έφερε τα τελευταία στοιχεία απο την Σύναξη των Ινδοκούχων. Οι οπαδοί του στην Σύναξη ήταν 155 και δεν θα έβρισκε ποτέ τους διακόσιους, αλλά ακόμη και τους 180. Οι δώδεκα Φακίρηδες της Ερυθράς άμμου, αμετάπειστοι. Οι οπαδοί του Δημαρί Κουβελούνα, ορκισμένοι περιστρεφόμενοι Σούφι, ψήφιζαν αναλόγως της ζάλης που προκαλούσε ο λυρικός χορός τους. Οι Ανελί Τουμπάκ, θα ήταν πρόθυμοι μόνον άν κινδύνευε το Ινδοστάν απο τους αχρείους αυτονομιστές των Μακραμέ, αλλά εκείνοι γιόρταζαν το Γκόλντι Μπάμπου, μια τελετή αυτοπυρπόλησης και ήταν απασχολημένοι. Κι απο τους τριάντα τέσσερις ανεξάρτητους, έχανε η μάνα το παιδί και ο παπάς το καριοφίλι. Ο Αμοιρούτζης κατάφερε να υπογράψουν δέκα μια προσχώρηση. Θα μάζευε 165 συνολικά και τζάμπα τα αίματα. Το Δελχί θα γινόταν άλλος ένας Τόπος Θυσίας, αλλά χωρίς Θέσμιση, χωρίς Αρχές, χωρίς Νομιμοποίηση. Απαράδεκτο.\nΒέβαια ήταν και δεκάξη αντιπρόσωποι που τους είχαν στα σίδερα, οι Αθίγγανοι Αντατσαμπλί που ανήκαν σε μια Κάστα ρυπαρή, που οι άλλοι Ινδοί, σφαγμένοι ή ζωντανοί, δεν συμπαθούσαν. Θα μπορούσε να τους βγάλει και αλυσσοδεμένους να τονε ψηφίσουν τον ρημαδοΠρόεδρα, αλλά πάλι υπήρχε εμπόδιο. Οι Ινδοί είχαν αλφαβήτα και στην τελετή της εκλογής, διάβαζαν τους εκλέκτορες κατά αλφαβητική σειρά. Κανένας άλλος Ινδός δεν καταδέχονταν να συνυπάρχει το όνομά του με τους μιαρούς Αντατσαμπλί. Θα λάκκιζαν και ο Σαχίμπ έπρεπε να τηρήσει τις διαδικασίες: να εξοντώσει ηβηδόν όποιον κατοικούσε το Δελχί και δυστυχώς είχε στείλει τους σφαγείς του, Ασίκ Τουράν Μογγόλους, στην κάθαρση της τριήμερης Γιορτής «Όχι Άλο Έμα».\nΟ Αμοιρούτζης βρήκε τη λύση. Στην πρώτη ψηφοφορία οι Αντατσαμπλί, έναντι αφανών ανταλλαγμάτων άρχισαν να βρίζουν τον Σαχίμπ Κιράν, να τον λένε Κουτσάβλα και Παρανόηντ Μαχαραγιά, κι έτσι έγινε και στην δεύτερη ψηφοφορία. Οι Συναξαριστές σιγουρεύτηκαν πως δεν θα περνούσε η ιδεολογία τους και ίσχυε το Χάθα Γιόγκα «Από Ψεπεθαί Νειόφ Ασίς Μως». Πρίν την Τρίτη ψηφοφορία, ο Αμοιρούτζης «τιμώρησε» τους δεμένους και πρότεινε στην Σύναξη να ψηφίσουν τελευταίοι, ως Απόβλητοι και Ασυγχώρητοι. Η Σύναξη δέχτηκε ευχαρίστως, διότι τους Αντατσαμπλί δεν τους χώνευαν.\nΚι έτσι, στην Τρίτη ψηφοφορία, ξαναβγήκαν οι 165 υπερ του Πρόεδρα (κι ήταν ήρεμος και ήπιος ο Ντίμα απο την ρίζα του Σανδρακόττου) και οι αντίπαλοι της εκλογής, οι Τσιρίζ, που είχαν οικειοθελώς σφραγιστεί με το πνεύμα του Κούδδα τους και θα ανακτούσαν το κύρος του Δελχί συμμαχώντας με τους Πουτίν Πραντές και τους Κομφούκ Φιλέα Φογκ, άρχισαν τους τσίπουρους και να τρώνε παστούς λυκορίνους, όταν εμφανίστηκαν στη Σύναξη οι δεκάξη φυλακωμένοι Αντατσαμπλί. Ήταν ταπεινοί, χαρούμενοι και λυτοί. Ο ηγέτης τους, εξήγησε πως η προσωπική τους περιπέτεια δεν ήταν αρκετή για να μη προσεγγίσουν την καρμική τους Αλήθεια και τα Τσάκρας τους ήταν ανοιχτά στην Άρνηση της Εξόντωσης των Ινδοκούχων. Γι αυτό και θα ψήφιζαν τον Πρόεδρα που ήθελε ο Σαχίμπ. Η πρόσθεση έγινε, οι 165 άνκαι κοψοχέρηδες πλέον έφριξαν, αλλά το σύν δεκάξι έφερε το ποθητόν 181.\nΟ Τιμουρλέγκ χάρισε στον Αμοιρούτζη το προνόμιο να του αγγίξει το καλό του πόδι και πρόσταξε τον στρατό του να καλπάσει προς Βαγδάτη και Άγκυρα και τον φρικτόν Μπαγιαζήτη, αφήνοντας το Δελχί στη μοίρα του.\n[Μετάφραση από τις Βέδδες του 2015, που μνημονεύουν παλαιά προεδρική εκλογή.]


Προβλήματα από την κακοκαιρία: H εικόνα στην Αχαΐα & την υπόλοιπη χώρα - Πάγωσε η Λάρισα - Pelop.gr\nΠέμπτη 21 Ιουνίου 05:38 18°-28° Πάτρα\nΠροβλήματα από την κακοκαιρία: H εικόνα στην Αχαΐα & την υπόλοιπη χώρα - Πάγωσε η Λάρισα\nΤα δυτικά, κεντρικά και τα βόρεια ηπειρωτικά πλήττει σήμερα ο χιονιάς, προκαλώντας προβλήματα στις μετακινήσεις, και όχι μόνο.\nΣτην Αχαΐα χιονίζει στα ορεινά, με αποτέλεσμα να διακοπεί για λίγο η κίνηση των οχημάτων στην εθνική οδό Πατρών - Τρίπολης, στο ύψος της περιοχής Τριπόταμα. Αμέσως επενέβησαν τα εκχιονιστικά μηχανήματα και άνοιξαν το δρόμο, ενώ επιχειρούν συνεχώς, από την περιοχή Παγκράτι της Αχαΐας, έως και την Λαμπεία στην Ηλεία. Αλυσίδες χρειάζονται όσα οχήματα κινούνται στο ορεινό οδικό δίκτυο.\nΣτο μεταξύ, στον δήμο Δυτικής Αχαΐα συνεδριάζει το συντονιστικό όργανο και σύμφωνα με πληροφορίες θα ζητηθεί κρατική ενίσχυση για την αντιμετώπιση των προβλημάτων από την κακοκαιρία, καθώς και ενίσχυση των αγροτών, που οι καλλιέργειές τους επλήγησαν από τον παγετό.\nΈντονη χιονόπτωση σημειώνεται στη Θεσσαλία. Όπως μεταδίδει ο ανταποκριτής του ΑΜΠΕ, η κατάσταση στον νομό της Λάρισας γίνεται όλο και δυσκολότερη, καθώς συνεχίζεται με αμείωτη ένταση η χιονόπτωση, ενώ υπάρχουν περιοχές και κυρίως ορεινά χωριά που η μετάβαση είναι σχεδόν αδύνατη.\nΕνδεικτικά, στο χωριό Σκλήθρο της περιοχής της Αγιάς επιχειρείται με πολλές δυσκολίες το άνοιγμα του δρόμου από εκχιονιστικά μηχανήματα.\nΗ κατάσταση πάντως είναι πολύ δύσκολη σε όλο τον νομό, καθώς τα εκχιονιστικά μηχανήματα δεν προλαβαίνουν να απομακρύνουν το χιόνι που πέφτει. «Μόλις περνάει το εκχιονιστικό μηχάνημα, ακριβώς μετά από 10 λεπτά το χιόνι καλύπτει όλο το δρόμο. Είναι πολύ δύσκολη η κατάσταση και το χιόνι είναι ασταμάτητο» ανέφερε στο ΑΜΠΕ ο αντιπεριφερειάρχης Π.Ε Λάρισας, Δημήτρης Παπαδημόπουλος.\nΗ θερμοκρασία στην πόλη της Λάρισας κατρακύλησε έως και στους -7 βαθμούς, ενώ το χιόνι κάλυψε πλήρως ακόμα και τους κεντρικούς δρόμους, ξεπερνώντας σε ορισμένα σημεία τα 20 εκατοστά.\nΟι μετακινήσεις των πολιτών είναι πολύ δύσκολες, ενώ έχουν διακοπεί όλα τα δρομολόγια του ΚΤΕΛ προς όλες τις κατευθύνσεις, εκτός από αυτά προς Αμπελώνα και Τύρναβο.\nO δήμος της Λάρισας βρίσκεται σε συναγερμό και κάνοντας λόγο για ιστορικό χιονιά καλεί τους πολίτες να περιορίσουν τις άσκοπες μετακινήσεις.\nΖευγάρι ηλικιωμένων που διαμένει στην παραλιακή περιοχή της Βελίκας του δήμου Αγιάς χρειάστηκε την παρέμβαση της Πυροσβεστικής για να μετακινηθεί. Όπως έγινε γνωστό οι ηλικιωμένοι αναζητούσαν τρόπο να μετακινηθούν, αλλά αδυνατούσαν να βρουν κάποιο μέσο μεταφοράς, καθώς η μετακίνηση, ακόμα και παραλιακά, γίνεται μόνο με αντιολισθητικές αλυσίδες.\nΚαι στη Μαγνησία, πυκνή χιονόπτωση σημειωνόταν από τη νύχτα, με αποτέλεσμα να υπάρχουν προβλήματα στις οδικές συγκοινωνίες, αλλά και στην υδροδότηση του πολεοδομικού συγκροτήματος του Βόλου, λόγω των πολύ χαμηλών θερμοκρασιών.\nΣτη Φθιώτιδα, η ένταση της χιονόπτωσης έχει δημιουργήσει προβλήματα και στο εθνικό δίκτυο. Όπως μεταδίδει ο ανταποκριτής του ΑΜΠΕ, από το 185 χλμ. στο ύψος των Καμένων Βούρλων έως το 240 χλμ. στο ύψος των Ραχών της Εθνικής Οδού Αθηνών - Λαμίας - Θεσσαλονίκης, τα εκχιονιστικά μηχανήματα δεν προλαβαίνουν να απομακρύνουν το χιόνι που πέφτει ασταμάτητα. Έτσι, η αστυνομική διεύθυνση Φθιώτιδας αποφάσισε ότι στη συγκεκριμένη διαδρομή η κίνηση θα γίνεται μόνο με αλυσίδες για όλα τα οχήματα.\nΑυτό ισχύει και στα δύο ρεύματα κυκλοφορίας δηλαδή και προς Αθήνα και προς Θεσσαλονίκη, ενώ παράλληλα εκδόθηκε νέα απαγόρευση στην κυκλοφορία και των λεωφορείων αλλά και των υπολοίπων βαρέων οχημάτων.\nΗ ένταση του χιονιού που πέφτει το τελευταίο ημίωρο είναι ιδιαίτερα μεγάλη στην ευρύτερη περιοχή από τα Καμένα Βούρλα μέχρι το Δομοκό. Είναι χαρακτηριστικό ότι στο οδόστρωμα της Εθνικής Οδού υπάρχουν πάνω από 10 πόντοι χιονιού, ενώ μέσα στην πόλη της Λαμίας έχει ξεπεράσει τα 25 εκατοστά.\nΝωρίτερα, πάνω από 35 λεωφορεία γεμάτα με επιβάτες και με κατεύθυνση από Αθήνα προς τις θεσσαλικές πόλεις και τη βόρεια Ελλάδα είχαν ακινητοποιηθεί για περισσότερο από δυόμισι ώρες σε διάφορα σημεία του εθνικού δικτύου, μέσα στον νομό της Φθιώτιδας.\nΛίγο μετά το μεσημέρι, η Αστυνομική διεύθυνση Φθιώτιδας, μπροστά στην ένταση που δημιούργησαν οι πολύωρες καθυστερήσεις, έδωσε άδεια ώστε σιγά σιγά το επόμενο διάστημα τα λεωφορεία, που είχαν ακινητοποιηθεί από τις 9.30 το πρωί, να κινηθούν προς τη Θεσσαλονίκη.\nΠυκνό χιόνι έπεφτε το μεσημέρι στη Θεσσαλονίκη, ακόμη και στο κέντρο της πόλης, με το θερμόμετρο να δείχνει -4 βαθμούς Κελσίου.\nΗ κακοκαιρία έχει προκαλέσει, μεταξύ άλλων, προβλήματα στα δρομολόγια του ΚΤΕΛ Θεσσαλονίκης.\nΌπως δήλωσε στο Αθηναϊκό - Μακεδονικό Πρακτορείο Ειδήσεων ο πρόεδρος της επιχείρησης Τριαντάφυλλος Τριανταφυλλίδης, σήμερα δεν πραγματοποιήθηκε και δεν πρόκειται να πραγματοποιηθεί κανένα δρομολόγιο της επιχείρησης προς το ορεινό τμήμα του νομού, όπου το ΚΤΕΛ εκτελεί πέντε δρομολόγια ημερησίως, εξυπηρετώντας τα χωριά του Λαγκαδά, τον Σοχό, τον Ασκό, την Αρέθουσα και τη Μαυρούδα.\nΜε δυσκολία εκτελέστηκε από το πρωί από ένα δρομολόγιο σε Ασπροβάλτα και Ζαγκλιβέρι, όταν υπό φυσιολογικές συνθήκες η επιχείρηση πραγματοποιεί ημερησίως οκτώ και πέντε αντίστοιχα. «Εκτιμώ ότι νωρίς το απόγευμα θα σταματήσει η εξυπηρέτηση και των συγκεκριμένων δρομολογίων, αφού οι καιρικές συνθήκες γίνονται ολοένα και πιο δύσκολες», ανέφερε ο κ. Τριανταφυλλίδης.\nΔιευκρίνισε πάντως ότι τα εννέα δρομολόγια που εκτελεί καθημερινά το ΚΤΕΛ Θεσσαλονίκης προς την Αθήνα, διεξάγονται κανονικά.\nΗ χιονόπτωση συνεχίζεται και σε πολλές περιοχές της Ηπείρου, προκαλώντας προβλήματα στις μετακινήσεις, αλλά και αποκλεισμούς χωριών.\nΤα εκχιονιστικά μηχανήματα δίνουν μάχη για να καθαρίσουν τους δρόμους, ενώ στην πόλη των Ιωαννίνων το χιόνι αγγίζει τους 50 πόντους και ο Εμπορικός Σύλλογος συνιστά στους καταστηματάρχες να κλείσουν τις επιχειρήσεις τους (κλειστά θα παραμείνουν και τα φροντιστήρια).\nΤα δρομολόγια του αστικού ΚΤΕΛ έχουν διακοπεί από τα ξημερώματα, ενώ αναβλήθηκε η συνεδρίαση του Δημοτικού Συμβουλίου Ιωαννιτών.\nΣύμφωνα με νεότερη ανακοίνωση της Αστυνομίας, η κίνηση των αυτοκινήτων στο οδικό δίκτυο της Ηπείρου, πρέπει να γίνεται με αντιολισθητικές αλυσίδες, ενώ εξακολουθεί η απαγόρευση κυκλοφορίας στην Εγνατία Οδό και τις εθνικές οδούς σε φορτηγά άνω των 3,5 τόνων.\nΑποκλεισμένα είναι χωριά της Μουργκάνας στη Θεσπρωτία, καθώς και εκείνα τα οποία βρίσκονται στην παλιά εθνική οδό Ηγουμενίτσας -Ιωαννίνων, από το 10ο έως το 20ό χιλιόμετρο. Οι δρόμοι που οδηγούν από την παλιά εθνική οδό, προς τα χωριά Δράμεση, Κορύτιανη, Μενίνα έχουν πολύ χιόνι, ενώ, όπως είπε στο ΑΠΕ-ΜΠΕ ο κτηνοτρόφος Βασίλης Φάτσιος, τόσο ο ίδιος όσο και πολλοί συνάδελφοί του δεν μπορούν να πλησιάσουν στα μαντριά τους.\nΕπίσης προβλήματα υπάρχουν και στο οδικό δίκτυο των Φιλιατών, ενώ λίγο νωρίτερα έγινε απεγκλωβισμός 15 αυτοκινήτων στο δρόμο Ηγουμενίτσας-Πλαταριάς στη θέση Γωνιά.\nΣτον δήμο Σουλίου, δύο μηχανήματα επιχειρούν να ανοίξουν τους δρόμους, ενώ με υδροφόρα επιχειρείται να μεταφερθεί θαλασσινό νερό, για να ρίξουν σε δρόμους της περιοχής. Πάντως, όπως είπε στο ΑΜΠΕ ο προϊστάμενος της Πολιτικής Προστασίας Γιώργος Μαυρογιώργος, προτεραιότητα δίνεται στις κεντρικές οδικές αρτηρίες και στα νοσοκομεία.\n[χθες 21:00] Από αέρος η πυροπροστασία και με...\n[χθες 19:28] Διεύρυνση διοίκησης και κονδύλια...\n[χθες 13:45] Κρίσιμο τεστ, σήμερα, για τη...\n[χθες 21:02] Χοντραίνει η «μάχη» για το...\n[χθες 19:35] «Οπλίζουν» οι κάτοικοι της...\n[χθες 18:36] Νέα δικαστική εξέλιξη και πυρά...\n[χθες 17:00] Με Αυγενάκη «χτυπά» η Τοπική ΝΔ\n[χθες 14:49] Πολυθεματικοί Ηπειρώτες αφήνουν το...


Αχαρνής | θέατρο, théâtre, teatro, theater, theatre... world\nCategory Archives: Αχαρνής\n9 Σεπτεμβρίου, 2010 – 4:10 πμ\nΑπό damiza | Also posted in ΚΘΒΕ | Comments (1)\nΜε τους «Αχαρνής» από το ΚΘΒΕ συνεχίζεται το Φεστιβάλ Επιδαύρου\n22 Ιουλίου, 2010 – 8:58 πμ\nΟ Στρατηγός Λάμαχος και ο Δικαιόπολις, ή αλλιώς Γρηγόρης Βαλτινός και Σταμάτης Κραουνάκης (Φωτογραφία: ΚΘΒΕ )\nΤην πολιτική κωμωδία του Αριστοφάνη, «Αχαρνής», παρουσιάζει την Παρασκευή και το Σάββατο στην Επίδαυρο το Κρατικό Θέατρο Βορείου Ελλάδος. Το έργο ανεβαίνει σε μετάφραση Κ.Χ. Μύρη και σκηνοθεσία Σωτήρη Χατζάκη. Στο ρόλο του Δικαιόπολι ο Σταμάτης Κραουνάκης, Λάμαχος ο Γρηγόρης Βαλτινός και Μεγαρίτης ο Κώστας Βουτσάς. Τα σκηνικά είναι του Γιώργου Πάτσα, τα κοστούμια της Έρσης Δρίνη, η μουσική του Σταμάτη Κραουνάκη και η χορογραφία του Φωκά Ευαγγελινού.\nΗ υπόθεση. Βρισκόμαστε στον έκτο χρόνο του πολέμου μεταξύ Αθήνας και Σπάρτης, οι συνέπειες του οποίου πλήττουν καίρια τον αγροτικό πληθυσμό που, αναγκασμένος να ζει εντός των τειχών, βλέπει τη γη του να καταστρέφεται. Ο Αθηναίος αγρότης Δικαιόπολις, απογοητευμένος από τους συμπολίτες του που αδρανούν και αγανακτισμένος με τους πολιτικούς που αδιαφορούν για το κοινό συμφέρον και οδηγούν την πόλη στην καταστροφή, αποφασίζει να κλείσει συνθήκη «ιδιωτική» ειρήνης με τη Σπάρτη για τον ίδιο και την οικογένειά του.\nΕξοργισμένοι οι καρβουνιάρηδες του δήμου των Αχαρνών, μόλις το πληροφορούνται, κυνηγούν τον «προδότη» για να τον τιμωρήσουν. Ο Δικαιόπολις θα ζητήσει τη βοήθεια του Ευριπίδη για να τους αντιμετωπίσει, θα μεταχειριστεί κάθε μέσο για να επιβάλει την ειρήνη του και δεν θα διστάσει να τα βάλει ακόμη και με τον φιλοπόλεμο στρατηγό Λάμαχο, τον πιο ισχυρό υπερασπιστή του πολέμου.\nΕπίκαιρο όσο ποτέ. Οι «Αχαρνής», έργο της νεανικής περιόδου του Αριστοφάνη, είναι ένα κείμενο που φωτίζει με έναν έξοχο τρόπο τη δυνατότητα του ανθρώπου να επιβιώνει στα κρίσιμα όρια της υπάρξεώς του. Η μοναχικότητα του δικαιώματος στην προσωπική ειρήνη με τον εχθρό, όταν συγκρούεται με τις κρατικές συντεταγμένες και τις ιστορικές συνθήκες, παράγει ένα σπινθήρα που ή ακραία κωμικός ή ακραία τραγικός μπορεί να είναι. Όταν συμβαίνουν και τα δύο, μιλάμε για το αριστούργημα μιας ιδιοφυΐας που στοχάζεται πάνω στην εύθραυστη επικαιρότητα των θεσμών και στην αδυναμία τους να τιθασεύσουν τα αρχέγονα δικαιώματα της ανθρώπινης ύπαρξης.\nΌπως τονίζει ο Σωτ.Χατζάκης, το έργο είναι δραματικά επίκαιρο σε συνθήκες ηθικής πτώσης και πολιτισμικής παρακμής που συνοδεύουν πάντοτε την οικονομική κρίση. Ειδικότερα όταν η\nτελευταία οργανώνεται από τα ίδια συμφέροντα που επωφελούνται από την βαρβαρότητα και τον πόλεμο και οδηγούν στην ανθρώπινη εξαθλίωση και δυστυχία.\nΟ σκηνοθέτης επέλεξε να φέρει το έργο στο σήμερα. Επιχειρώντας μια τομή στην ελληνική διαχρονία, επιβεβαιώνεται η παθογένεια και οι εμμονές ενός υπερτροφικού εγώ, που αντιμάχεται τη συλλογικότητα και όποιους θεσμούς νομιμοποιούν ως πρώτιστο επίτευγμα τη συνοχή του κοινωνικού ιστού. Η αντιστοιχία του τότε με το σήμερα, ανατριχιαστική. Πόλεμος -στρατιωτικός και οικονομικός- κρίση του πολιτεύματος, δημοκρατία υψηλού κινδύνου, το πολιτικό προσωπικό σε αμφισβήτηση, ηθική πτώση και πολιτισμική παρακμή. [Newsroom ΔΟΛ]\n18 Ιουλίου, 2010 – 8:47 πμ\nΤης ΕΦΗΣ ΜΑΡΙΝΟΥ – φωτ.: Π. ΠΕΤΡΟΠΟΥΛΟΣ, Επτά, Κυριακή 18 Ιουλίου 2010\n«Κατίνα, Σαλαμάκι»… Μ’ αυτή την τόσο γνώριμη ατάκα μπαίνει -ποιος άλλος;- ο Κώστας Βουτσάς στην ορχήστρα της Επιδαύρου. Μόνο που τώρα, οι δυο λέξεις που έγραψαν στη συλλογική μνήμη μέσα από τον παλιό ελληνικό κινηματογράφο, είναι τα ονόματα των θυγατέρων του, αυτών που έρχεται να πουλήσει ως Μεγαρίτης στον αθεόφοβο Δικαιόπολη…\nΟ Κώστας Βουτσάς στον ρόλο του Μεγαρίτη και η Παρθένα Χοροζίδου ως κόρη του.\nΤους «Αχαρνής» του Αριστοφάνη παρουσιάζει το Κρατικό Θέατρο Βορείου Ελλάδος την Παρασκευή και το Σάββατο στην Επίδαυρο σε σκηνοθεσία Σωτήρη Χατζάκη και με πρωταγωνιστή τον Σταμάτη Κραουνάκη. Ο Δικαιόπολης βρίσκεται σε απόγνωση. Ο πόλεμος τον έχει καταστρέψει, η Πνύκα είναι άδεια, οι ρομαντικοί συμπολίτες του περιμένουν την «έξωθεν βοήθεια». Γι’ αυτό στέλνει κήρυκα στην Σπάρτη και κλείνει ειρήνη μοναχός του. Και τότε αρχίζει ο πόλεμος με τους συμπατριώτες του καρβουνιάρηδες Αχαρνής που τον θεωρούν βδελυρό προδότη.\nΕιρήνη κατά το δοκούν\nΟι σκληροί, παλιοί μαραθωνομάχοι Αχαρνής έχουν κάθε λόγο να επικροτούν τον πόλεμο, αφού οι Σπαρτιάτες στρατοπέδευσαν στη γη τους, ρήμαξαν τα αμπέλια τους. Αδιάλλακτοι, έρχονται ν’ αντιμετωπίσουν τον θρασύτατο Δικαιόπολη. Εκείνος θα τους τουμπάρει. Ανοίγει και κλείνει, μάλιστα, την στρόφιγγα της ειρήνης κατά το δοκούν. Διώχνει το γεωργό, αλλά αγοράζει τις γουρουνοπούλες-κορούλες του Κώστα Βουτσά, που υποδύεται φανερά… τον Βουτσά. «Είναι λαϊκή στόφα ηθοποιού, μιας λαμπρής υποκριτικής σχολής, δυστυχώς απαξιωμένης από επίσημους φορείς» λέει ο Σ. Χατζάκης. «Η μέθοδος, η πολυμάθεια, η εφευρετικότητα, τα αυτοσχεδιαστικά του ανακλαστικά πάνω στη σκηνή, δεν διδάσκονται. Ηρθε «ως μαθητής», μου είπε. Αλλά τι μαθητής να είναι ο δάσκαλος;».\nΟ Γρηγόρης Βαλτινός ζωντανεύει μια ευφάνταστη καρικατούρα του πολεμοκάπηλου στρατηγού Λάμαχου. Ο ψευτοήρωας κερδίζει επάξια τον τίτλο του φαιδρού, αποδιοπομπαίου τράγου. Με τα μεγάλα λόγια και τις μικρές πράξεις φεύγει -παραπατώντας- για τη μάχη και επιστρέφει σε αναπηρικό καροτσάκι συνοδευόμενος από νοσοκόμα που κρατά ψηλά τον ορό.\nΣπαρταριστή είναι η συνάντηση του Δικαιόπολη με το μεγάλο «θεατρικό» χαρτί του Αριστοφάνη, τον Ευριπίδη. Σ’ αυτόν προσφεύγει ο ήρωας προκειμένου να δανειστεί ένα κουρέλι από κάποιο δραματικό ρόλο του ποιητή, μήπως και συγκινήσει τους Αχαρνής. Το επεισόδιο είναι στημένο πάνω στο παλιό ρεσιτάλ της Μαρινέλας «Γυναικών Πάθη»… Ο Ευριπίδης (Γιάννης Σιαμσιάρης) με ψηλοτάκουνες γόβες, τουαλέτα, περούκα, στήσιμο και τραγούδια Μαρινέλλας θα λυπηθεί τον ήρωα πετώντας του ένα ρούχο του Τήλεφου.\nΟ Γιώργος Πάτσας κατασκεύασε το μπρεχτικό κάρο της «Μάνας Κουράγιο» για να στεγάσει το πλουμιστό μπακάλικο του Δικαιόπολη. Αλλωστε και οι δυο ήρωες, μέσα στον πόλεμο, αγοράζουν και πουλούν. Στο τέλος το μαγαζί γεμίζει λαμπιόνια και μπαλόνια, που αφήνονται στον ουρανό. Οι «τίτλοι τέλους» της παράστασης δείχνουν ότι το έργο συνεχίζεται αφήνοντας μια Ελλάδα ζαλισμένη, μετέωρη, αδιέξοδη.\nΤα κοστούμια της Ερσης Δρίνη ποικίλλουν. Ο χορός στο πρώτο μέρος φορά σφιχτές στολές με έθνικ στοιχεία και μπότες ως συγκροτημένο στρατιωτικό σώμα, ενώ στο δεύτερο εύθυμα, χίπικα ρούχα και στροβιλίζεται διονυσιακά ακολουθώντας τον γλεντζέ Δικαιόπολη στις παγανιστικές φούρλες του. Τα ρούχα των ρόλων, από φουστανέλα μέχρι νυχτερινές τουαλέτες.\nΟ Σ. Κραουνάκης έχει μελοποιήσει την ιστορική τοιχογραφία της νεότερης Ελλάδας, ενώ η παράβαση καταγγέλλει και εικαστικά (πλακάτ με φωτογραφίες αγωνιστών του ’21, ποιητών μέχρι του Γρηγόρη Λαμπράκη) τη χαμένη πνευματικότητα των Ελλήνων.\n«Η Ιστορία και η ποίηση αντί να κυλά ως ουσία στις φλέβες μας παγώνει στις σχολικές αίθουσες, θαμμένη κάτω από τον σύγχρονο «πολιτισμό», ως άχρηστη και απωθητική» σχολιάζει ο σκηνοθέτης. «Πώς να μην έρθει το έργο στο σήμερα με την αμφισβήτηση των πολιτικών, τη σήψη, τον πόλεμο των κερδοσκόπων; Ο θυμός μάς οδήγησε στην αξιοποίηση του ιδεολογικού πυρήνα του έργου. Ο Κραουνάκης έμπειρος της μουσικής σκηνής, με άποψη που καταθέτει δημόσια και τολμηρά, διαβάζει το έργο σαν παρτιτούρα». *\nΣΤΗ ΘΕΣΣΑΛΟΝΙΚΗ. Μετά το χάος… «Αχαρνής»\n16 Ιουλίου, 2010 – 7:03 πμ\nΤης Βίκυς Χαρισοπούλου, ΤΑ ΝΕΑ: Παρασκευή 16 Ιουλίου 2010\n«Απαπαπαπα παπα πόλεµος»… Η πρώτη ατάκα του Δικαιόπολι – Σταµάτη Κραουνάκη αρθρώθηκε από οδηγούς εκατοντάδων Ι.Χ., ταξί, µηχανών, µικρών λεωφορείων και από ταλαίπωρους πεζούς που αγνοούσαν το κείµενο αλλά βίωναν µία από τις πλέον δύσκολες αναβάσεις στο Θέατρο Δάσους της Θεσσαλονίκης λίγη ώρα πριν από την παράσταση («Αχαρνής» του ΚΘΒΕ).\nΗ Αστυνοµία έλειπε, η Τροχαία επίσης, ο δήµαρχος της Θεσσαλονίκης όµως ήταν παρών  ίσως για πρώτη φορά στη δηµαρχιακή καριέρα του πήγε σε θεατρική παράσταση , προκαλώντας κοµφούζιο και στις ταξιθέτριες που για πρώτη φορά δεν είχαν πού να χωρέσουν στις πρώτες – επίσηµες, «φλεγόµενες» (από την αφόρητη ζέστη), τσιµεντένιες σειρές του θεάτρου µέλη του πρώην και του νυν Δ.Σ.  σε ειρηνική συνύπαρξη , παραγοντίσκους της πόλης, µουσικόφιλους και θεατρόφιλους.\nΤο ΚΘΒΕ είχε χρόνια να δει τέτοιες πιένες (κόπηκαν περίπου 3.000 εισιτήρια ενώ οι θεατές ξεπέρασαν τους 3.500, συµπεριλαµβανοµένων των προσκλήσεων που φειδωλά διατίθενται πλέον).\nΟι ιδιοκτήτες συνεργείων αυτοκινήτων αλλάζουν από σήµερα διαλυµένους συµπλέκτες και δισκοπλατό σε Ι.Χ. που αγκοµαχούσαν στον πολύ ανηφορικό δρόµο να βρουν δίοδο, πρόσβαση στο θέατρο και θέση πάρκινγκ ανάµεσα στους δρόµους και τις δασικές εκτάσεις στο Σέιχ Σου. Το µεγάλο «στοίχηµα» της παραγωγής του ΚΘΒΕ πάντως το κέρδισε  πέραν της ίδιας της κρατικής σκηνής που κατάφερε να βάλει και µερικά «ευρωτάλαντα» στο πάσχον ταµείο της  εκείνος που το ρισκάρισε: Ο Δικαιόπολις  ηθοποιός  Σταµάτης Κραουνάκης.\nΟ οποίος παρά τις επιφυλάξεις πολλών, ίσως ακόµα και τις δικές του, κατάφερε και να υποκριθεί έντεχνα, και να αναπνεύσει σωστά, και να µπορέσει να κάνει τον αριστοφανικό – γεωργουσοπουλικό λόγο να ακουστεί σωστά, και να κινηθεί αδιάκοπα και θαυµαστά επί δύο σχεδόν ώρες στη σκηνή, και να ακολουθήσει τις οδηγίες του σκηνοθέτη Σωτήρη Χατζάκη, και ο ίδιος να είναι αριστοφανικός και διονυσιακός µαζί.\nΕµπειρος σε ανάλογα τελετουργικά, παγανιστικά εγχειρήµατα ο σκηνοθέτης οδήγησε τον κολονέλο – Λάµαχο του Γρηγόρη Βαλτινού που ήταν αυτοσαρκαστικός και ηττηµένος, τον Αµφίθεο του νεαρού Δηµήτρη Κοντού, τον Μεγαρίτη του Κώστα Βουτσά, που αν και χαµηλόφωνος, ήταν συγκινητικός.\nΣηµαντική στιγµή της παράστασης ήταν η παράβαση µε την παραδοχή της ήττας και την επίκληση των ποιητών («Χάσαµε πια αγάπες πατρίδες/ κατάρτια κουπιά/… Μα τι µας νοιάζει πια ποιος νικά… Καβάφης, Σολωµός, Αριστοφάνης, Κάλβος, Σικελιανός, Αναγνωστάκης). Με την ανάρτηση των πλακάτ – φωτογραφιών των Κολοκοτρώνη, Καβάφη, Καραϊσκάκη, Σεφέρη και του κεντρικού πλακάτ µε τον δολοφονηθέντα ειρηνιστή Γρηγόρη Λαµπράκη. «Οι ποιητές/ αυτοί να σχεδιάζουν το πλάνο της ανάπτυξης/ και τις τιµές στη Σοφοκλέους/ να ρυθµίζει η Αντιγόνη του Σοφοκλέους/ Ηρθε η ώρα να τους πούµε κατάµουτρα / Εδώ είναι των ποιητών η χώρα», ερµήνευε ο Χορός. Σε µουσική Κραουνάκη, πάνω σε γνωστούς µουσικούς δρόµους (δυο καρπούζια σε µια µασχάλη δεν χωράνε, λέει ο σοφός λαός).\n«Πολύ καλή η προσπάθειά σας, αλλά… δεν ακούγεστε» τόλµησε να φωνάξει εκπροσωπώντας τους καθήµενους στο πάνω τµήµα του πετάλου του θεάτρου ένας από τους θεατές που είχαν αρχίσει άκοµψα να αποχωρούν, αδυνατώντας να ακούσουν τον µονόλογο του Μεγαρίτη – Κώστα Βουτσά (δεν λειτούργησε προς στιγµήν το µικρόφωνό του).\n«Επιθεώρηση», «Μέτριο, λαϊκό, µουσικό θέατρο», «Εντυπωσιακός αλλά υπερβολικός ο Ευριπίδης – Μαρινέλλα του Γιάννη Σιαµσιάρη», «Προσπάθησε περισσότερο υποκριτικά ο Κραουνάκης και διεκπεραίωσε µουσικά αφήνοντας αξεπέραστο τον Σαββόπουλο» ήταν µερικά από τα σχόλια που ακούστηκαν κατά τη διάρκεια µετά το εντυπωσιακό τέλος της δίωρης παράστασης.\nΟι «Αχαρνής» του Αριστοφάνη από το ΚΘΒΕ θα παρουσιαστούν την επόµενη Παρασκευή 23 και το Σάββατο 24 Ιουλίου στο Αρχαίο Θέατρο της Επιδαύρου και στη συνέχεια θα περιοδεύσουν, ενώ θα δοθούν παραστάσεις και στο Ηρώδειο και στον Βύρωνα\n14 Ιουλίου, 2010 – 3:08 πμ\nΣτο Θέατρο Δάσους Θεσσαλονίκης παρουσιάζονται, σήμερα και αύριο, οι «Αχαρνής» του Αριστοφάνη από το ΚΘΒΕ, σε μετάφραση Κ. Χ. Μύρη και σκηνοθεσία Σωτήρη Χατζάκη. Η παράσταση αυτή φέρνει στη σκηνή σημαντικούς ηθοποιούς διαφορετικών γενεών, ενώ η συμμετοχή του Σταμάτη Κραουνάκη δίνει ακόμη μεγαλύτερο ενδιαφέρον στην παραγωγή, καθώς έχει αναλάβει όχι μόνο να γράψει τη μουσική της παράστασης, αλλά και να πρωταγωνιστήσει για πρώτη φορά σε αρχαία κωμωδία, κρατώντας τον απαιτητικό ρόλο του Δικαιόπολη.Σκηνικά: Γιώργος Πάτσας. Κοστούμια: Ερση Δρίνη. Χορογραφία: Φωκάς Ευαγγελινός. Ενορχήστρωση – Μουσική Διδασκαλία: Αρης Βλάχος. Φωνητική προετοιμασία: Νίκος Βουδούρης. Φωτισμοί: Ελευθερία Ντεκώ. Παίζουν: Κώστας Βουτσάς, Γρηγόρης Βαλτινός, Ιορδάνης Αϊβάζογλου, Δημήτρης Κοντός, Γιάννης Χαρίσης, Χρήστος Νίνης, Νίκος Μαγδαληνός, Κωνσταντίνος Χατζησάββας, Νίκος Τουρνάκης, Γιάννης Σιαμσιάρης, Πάολα Μυλωνά, Τατιάνα Μύρκου, Παρθένα Χοροζίδου, Αλέξανδρος Τσακίρης, Γιάννης Καραούλης, Θεοδώρα Βουτσά κ.ά. Τραγουδιστής: Χρήστος Μουστάκας. Παίζουν επί σκηνής οι μουσικοί: Αρης Βλάχος, Σοφία Κακουλίδου, Αννα Λάκη, Νίκος Μπαχαρίδης, Νίκος Χατζόπουλος.\nΑφησαν την παράσταση κι έπιασαν τα ποδήλατα\n13 Ιουλίου, 2010 – 2:34 μμ\nΒίκυ Χαρισοπούλου, ΤΑ ΝΕΑ: Τρίτη 13 Ιουλίου 2010\nΧωράει ο Δικαιόπολις Στάµατης Κραουνάκης σ ένα… ποδήλατο; Είχε ποδήλατα στην εποχή του Αριστοφάνη; «Είναι ποδηλατοταξί (ταξίλατο) και κρίµα στον οδηγό. Υποθέτω πως το κάνουµε όλο αυτό για να µάθουν οι άνθρωποι να χρησιµοποιούν ποδήλατο. Με το σύνθηµα: Ε, ακόµα κι εγώ…», λέει ο Σταµάτης Κραουνάκης.\n«Είναι και η παράσταση Αχαρνής κι είναι και µια ευκαιρία να τη βγάλουµε στους δρόµους», συµπληρώνει ο καλλιτεχνικός διευθυντής του Κρατικού Θεάτρου Βορείου Ελλάδος και σκηνοθέτης της καλοκαιρινής παραγωγής της κρατικής σκηνής Σωτήρης Χατζάκης.\nΗ χθεσινοβραδινή ποδηλατοδροµία των ηθοποιών (ολόκληρος σχεδόν ο θίασος του ΚΘΒΕ) δεν ήταν «παράσταση» του θεάτρου. Ηταν αποτέλεσµα της συνεργασίας του ΚΘΒΕ µε την ποδηλατική οµάδα «Βikerespect» (µε διετή δράση στην πόλη, µε 2.500 µέλη, µε εβδοµαδιαία παρουσία στους δρόµους). «Στόχος µας είναι να δείξουµε ότι το ποδήλατο αποτελεί ασφαλές µεταφορικό µέσο», λέει ο Κώστας Συµελίδης, ιδρυτής της ποδηλατικής οµάδας.\nΟ «θίασος» των ποδηλατοδρόµων (όχι, αυτήν τη φορά δεν ήταν γυµνή η ποδηλατοδροµία, αλλά ούτε µε τα κοστούµια της αριστοφάνειας κωµωδίας που ανεβάζει το ΚΘΒΕ) ήταν η Πλατεία Αριστοτέλους.\nΣτη συνέχεια, ποδηλάτες και ηθοποιοί κινήθηκαν στις οδούς Μητροπόλεως, Παύλου Μελά, Ερµού και Τσιµισκή παράλληλα µε τα αυτοκίνητα και η… κωµωδία τελείωσε ύστερα από ποδηλατάδα µιας και πλέον ώρας και πάλι στην Πλατεία Αριστοτέλους. Η συνεργασία της οµάδας «Βikerespect» µε το Κρατικό Θέατρο Βορείου Ελλάδος θα συνεχιστεί µε το πρόγραµµα: «Οι ποδηλατόδροµοι ανθίζουν». Στο πλαίσιο της συνεργασίας ηθοποιοί θα εναποθέτουν λουλούδια στις διαχωριστικές γραµµές των ποδηλατόδροµων, προκειµένου να στείλουν το µήνυµα του σεβασµού προς τους ποδηλάτες.\nΗ πολιτική κωμωδία του Αριστοφάνη «Αχαρνής» στο Θέατρο Δάσους\n13 Ιουλίου, 2010 – 1:43 μμ\nΓια δύο μέρες, Τετάρτη και Πέμπτη 14-15/7\nΤην πολιτική κωμωδία του Αριστοφάνη: «Αχαρνής» θα έχουν την ευκαιρία να απολαύσουν οι θεατρόφιλοι Θεσσαλονικείς σε δύο παραστάσεις του Κρατικού Θεάτρου (ΚΘΒΕ), αύριο (Τετάρτη) και μεθαύριο (Πέμπτη), στο Θέατρο Δάσους.\nΤο έργο ανεβαίνει σε μετάφραση Κ.Χ. Μύρη και σκηνοθεσία Σωτήρη Χατζάκη ενώ τους πρωταγωνιστικούς ρόλους ερμηνεύουν: Σταμάτης Κραουνάκης (Δικαιόπολις), Γρηγόρης Βαλτινός (Λάμαχος) και Κώστας Βουτσάς (Μεγαρίτης).\nΤιμή εισιτηρίου: 20 €, Φοιτητικό – Ομαδικό: 15 €\nΟ Αθηναίος αγρότης Δικαιόπολις απογοητευμένος από τους συμπολίτες του που αδρανούν και αγανακτισμένος με τους πολιτικούς που αδιαφορούν για το κοινό συμφέρον και οδηγούν την πόλη στην καταστροφή αποφασίζει να κλείσει συνθήκη «ιδιωτική» ειρήνης με τη Σπάρτη για τον ίδιο και την οικογένειά του.\nΕξοργισμένοι οι καρβουνιάρηδες του δήμου των Αχαρνών, μόλις το πληροφορούνται, κυνηγούν τον «προδότη» για να τον τιμωρήσουν.\n4 Ιουλίου, 2010 – 4:16 πμ\nΑπό damiza | Also posted in Αριστοφάνης, ΚΘΒΕ | Comments (0)\nΗ θεοποίηση του κέρδους εκθρέφει «τέρατα»\n4 Ιουλίου, 2010 – 3:50 πμ\nΤην Πολιτική Κωμωδία του Αριστοφάνη «Αχαρνής», επέλεξε για την καλοκαιρινή παραγωγή του Κρατικού Θεάτρου Βορείου Ελλάδος, γιατί όπως λέει ο καλλιτεχνικός διευθυντής και σκηνοθέτης της παράστασης, Σωτήρης Χατζάκης, «βλέπουμε μια δραματική αντιστοιχία του τότε με το σήμερα. Πόλεμος τότε, οικονομικός πόλεμος σήμερα, πτώση των αξιών, πολιτισμική παρακμή. Αμφισβήτηση του πολιτικού προσωπικού όσον αφορά στην επάρκειά του, αμφισβήτηση του συστήματος.\nΟλα αυτά βρίσκονται μέσα στην περιρρέουσα ατμόσφαιρα στην οποία ο Δικαιόπολις επιχειρεί το εγχείρημά του. Επρεπε, λοιπόν, να μιλήσουμε γι’ αυτό που γίνεται σήμερα και το πιο ενδεδειγμένο έργο ήταν οι Αχαρνής. Ενα έργο που είναι δραματικά επίκαιρο σε συνθήκες ηθικής πτώσης και πολιτισμικής παρακμής που συνοδεύουν πάντοτε την οικονομική κρίση. Η αντιστοιχία του τότε με το σήμερα, είναι ανατριχιαστική. Πόλεμος – στρατιωτικός και οικονομικός – κρίση του πολιτεύματος, δημοκρατία υψηλού κινδύνου, ηθική πτώση και πολιτισμική παρακμή».\n– Θεωρείτε ότι αυτή η κρίση οργανώνεται από τα ίδια συμφέροντα που επωφελούνται από την βαρβαρότητα και τον πόλεμο και οδηγούν στην ανθρώπινη εξαθλίωση και δυστυχία;\n– «Επιχειρώντας μια τομή στην ελληνική διαχρονία, επιβεβαιώνεται η παθογένεια και οι εμμονές ενός υπερτροφικού εγώ, που αντιμάχεται τη συλλογικότητα και όποιους θεσμούς νομιμοποιούν ως πρώτιστο επίτευγμα τη συνοχή του κοινωνικού ιστού. Είναι το σύστημα εκείνο που μέσα από τους κανόνες θεοποίησης του κέρδους, εξέθρεψε ό,τι πιο επιζήμιο υπήρχε για την πολιτική και οικονομική σκέψη. Αυτό το τέρας που δημιουργήθηκε ήταν αποτέλεσμα αυτής της σκέψης, η οποία να μην εκπλήσσει – γιατί εγώ οργίζομαι. Τα συστατικά στοιχεία του τέρατος αυτού βρίσκονται στον πυρήνα αυτής της οικονομικής σκέψης, που θα εκθρέφει τέτοια τέρατα γιατί έχει σκοπό το κέρδος μόνο. Δεν διακατέχεται από κανέναν ουμανισμό, καμιά αλληλεγγύη, δεν έχει κανένα σεβασμό στα συλλογικά επιτεύγματα του ανθρώπινου είδους. Ο Αριστοφάνης αντιμάχεται σε πολλά έργα του τον Κλέωνα, ο οποίος ήταν σημαντικός δημαγωγός, αλλά και έμπορος όπλων και γι’ αυτό απαγόρευσε την κριτική προσώπων επί σκηνής. Οταν αυτό συνέβη, ιστορικά, είχαμε την ευκαιρία να απολαύσουμε τις μεγάλες ουτοπίες του Αριστοφάνη, Νεφέλες, Ορνιθες. Το γεγονός όμως ότι ο ίδιος ήταν ηγέτης και έμπορος όπλων δείχνει τη διαχρονία της διαφθοράς και του σπαρακτικού δράματος συγχρωτισμού της αγοράς με την πολιτική».\n– Και μέσα σε αυτές τις συνθήκες, ο Δικαιόπολις επιχειρεί το ατομικό του εγχείρημα σύναψης ειρήνης με τους Σπαρτιάτες, όταν αυτό μοιάζει δύσκολο να επιτευχθεί συλλογικά.\n– «Πρόκειται για μια πράξη που φέρει την ποιότητα του απελπισμένου, το δικαίωμα της απόγνωσης, αλλά και το σπέρμα του αμοραλισμού, που κυοφορεί κάτι εξόχως επικίνδυνο, στον πυρήνα του κατορθώματος. Από την πράξη του Δικαιόπολι ωφελείται ο ίδιος και η οικογένειά του. Δεν πρόκειται για συλλογική έξοδο από την κατάρρευση της πόλης, αλλά για επιτυχία μιας ιδιωτείας που αποθεώνεται, αλλά δεν προσφέρει. Δεν είναι τυχαίο που ο γεωργός Δικαιόπολις μετά την παράβαση αλλάζει οικονομική βάση και γίνεται μεταπράτης, πωλητής προϊόντων της γης, ένας μπακάλης, για να σκεφτόμαστε και μαρξιστικά. Εργάζεται πάνω σε μια άλλη οικονομική βάση. Από εκείνο το σημείο θα ρυθμίζει τις προσφορές, θα ανοίγει την κάνουλα της ειρήνης, κατά το δοκούν, συντρίβοντας τον capitano Λάμαχο, μία κωμικοτραγική εκδοχή ενός θρασύδειλου, άκαπνου πολέμαρχου, παλαιάς κοπής, ενός θαμπού εθνικιστή» (;). Ο Χορός μεταστρέφεται ακολουθώντας τον Δικαιόπολι, αλλά ο πόλεμος δεν σταματά. Είναι ένα σχόλιο στην μεταστροφή μιας απελπισμένης ιδέας. Παραμένει στο ίδιο επίπεδο της ουτοπίας και επίπεδο μιας ιδιωτείας που είναι επικίνδυνη στην εξέλιξή της».\n– Στο ερμηνευτικό πρόβλημα που προκαλεί σε πολλούς αναλυτές καθώς κάποιοι μιλούν για επίδειξη ακραίου ατομισμού και άλλοι για προπαγανδιστικό ρόλο που τονίζει την ταύτιση του Δικαιόπολι με το κοινό αίσθημα, η δική σας παράσταση ποια θέση παίρνει;\n– «Κάπου στη μέση. Μέχρι την παράβαση ο Δικαιόπολις είναι εκφραστής της απόγνωσης και της απελπισίας του κόσμου που βλέπει την πόλη να καταρρέει, τους θεσμούς να καταρρακώνονται και τη διαφθορά να κυριαρχεί. Μέχρι εδώ τον εξωθεί στο εγχείρημα η απόγνωση και το δικαίωμα του απελπισμένου. Από κει και πέρα, όταν γίνεται διαχειριστής της ειρήνης, αρχίζουν τα προβλήματα. Σε κάθε έργο του Αριστοφάνη υπάρχει μια αρχική ιδέα η οποία όταν οργανώνεται σε ένα σύστημα παράγει ασφαλώς κωμικά αποτελέσματα, αφήνει όμως ένα μελαγχολικό μεταίσθημα, το οποίο οφείλεται κυρίως στη ζοφερή σκέψη που κάνει ο θεατής. Η μοναχικότητα του δικαιώματος στην προσωπική ειρήνη με τον εχθρό, όταν συγκρούεται με τις κρατικές συντεταγμένες και τις ιστορικές συνθήκες, παράγει ένα σπινθήρα που ή ακραία κωμικός ή ακραία τραγικός μπορεί να είναι. Οταν συμβαίνουν και τα δύο, μιλάμε για το αριστούργημα μιας ιδιοφυίας που στοχάζεται πάνω στην εύθραυστη επικαιρότητα των θεσμών και στην αδυναμία τους να τιθασεύσουν τα αρχέγονα δικαιώματα της ανθρώπινης ύπαρξης. Η προσωπική ειρήνη του Δικαιόπολι, προσπερνώντας τις κατηγορίες περί προδοσίας, ανακηρύσσει ως πρωταρχικές τις αξίες της γης και της ευγονίας και δεν είναι τυχαίο που ένας γεωργός τις προτάσσει ενάντια στον πόλεμο και την καταστροφή».\nΓια την επιλογή του Σταμάτη Κραουνάκη στο ρόλο του Δικαιόπολι, ο Σωτήρης Χατζάκης λέει: «Χρειαζόταν μια καταγγελτική περσόνα, αυτό που λέει ο λαός πέσ’ τα Χρυσόστομε. Ενας άνθρωπος γενναίος, τολμηρός, ρηξικέλευθος, που θα μιλάει και θα γίνεται αποδεκτός γιατί είναι αναγνωρίσιμος και αγαπημένος. Επίσης είναι ένας άνθρωπος με μουσική παιδεία και εμπειρία ως περφόρμερ και έχει μάθει να κάνει ανάγνωση μέσω της ρυθμικής, γιατί το αρχαίο δράμα αυτό ακριβώς ήταν. Η επιλογή του, λοιπόν, ήταν ηθελημένη και συγκεκριμένη και για λόγους ιδεολογίας. Επίσης η παράσταση ευτυχεί γιατί έχει έναν σπουδαίο ηθοποιό τον Γρηγόρη Βαλτινό και έναν σοφό τον Κώστα Βουτσά καθώς και πολύ καλούς ηθοποιούς του ΚΘΒΕ».\n26 Ιουνίου, 2010 – 4:36 πμ


Οταν αλλάζουν οι ταμπέλες - ΤΑ ΝΕΑ\ntanea.gr > Απόψεις > Οταν αλλάζουν οι ταμπέλες\nΟταν αλλάζουν οι ταμπέλες\nΚαζάνας Γεράσιμος Π\nΑπό το 1921 έως το 1932, στις ΗΠΑ κυβερνά το Ρεπουμπλικανικό Κόμμα. Ομως το 1929 ξεσπά μία πρωτοφανής οικονομική κρίση και ο λαός στρέφεται προς το Δημοκρατικό Κόμμα. Το 1932 εκλέγεται πρόεδρος ο υποψήφιος του Δημοκρατικού Κόμματος Φραγκλίνος Ρούζβελτ που εξοπλίζεται με ευρύτατες αρμοδιότητες για την αντιμετώπιση της οικονομικής κρίσης. Και το 1936 ξανακέρδισε τις εκλογές, όπως και το 1940. Οι Ιάπωνες με αιφνιδιαστική επίθεση το 1941, χωρίς την κήρυξη πολέμου, στον ναύσταθμο του Περλ Χάρμπορ προξένησαν μεγάλες ζημιές στον αμερικανικό στόλο του Ειρηνικού. Αυτό δε είχε ως αποτέλεσμα την είσοδο των ΗΠΑ στον Β' Παγκόσμιο Πόλεμο. Κανένας, όμως, δεν ζήτησε την παραίτηση του προέδρου Φ. Ρούζβελτ, ως υπαιτίου της καταστροφής. Η ευθύνη καταλογίσθηκε στη στρατιωτική ηγεσία. Ο Ρούζβελτ, της μεγαλύτερης δύναμης στον κόσμο, έπαιξε αποφασιστικό ρόλο εναντίον του φασισμού. Και κερδίζει για τέταρτη συνεχή τετραετία τις προεδρικές εκλογές του 1944. Οι δε δύο προεδρικές τετραετίες μέχρι τότε μόνο εθιμικά ήταν καθιερωμένες. (...)\nΤο Δημοκρατικό Κόμμα κυβέρνησε επί 20 συνεχή χρόνια, αντιμετωπίζοντας με επιτυχία την οικονομική κρίση του 1929 και του φασισμού στον Β' Παγκόσμιο Πόλεμο. Το δε Ρεπουμπλικανικό Κόμμα επέδειξε μια άριστη πολιτική και πατριωτική στάση συμπαράστασης στην εκτελεστική εξουσία των Φ. Ρούζβελτ και Χ. Τρούμαν μέσα από το Κογκρέσο με αίσθημα ευθύνης και οξυδερκούς πολιτικής. Και αυτό επιβραβεύθηκε με την εκλογή προέδρου του Ρεπουμπλικανού στρατηγού Ντουάιτ Αϊζενχάουερ το 1952 και την επανεκλογή του το 1956.\nΑντίθετα η Ελλάδα (...) κατά τον 20ό αιώνα δεν απέφυγε δύο δικτατορίες, του Μεταξά και της χούντας, και διαχρονικά τις αλλαγές ταμπέλας τέσσερις φορές για «τα μάτια του κόσμου» των δύο μεγάλων παρατάξεων, αλλά και των περιφερειακών μικρών κομμάτων για να εμφανίζονται εκάστοτε στον ελληνικό λαό ανανεωμένα και προοδευτικά στο πνεύμα υποτίθεται των κοινωνικών εξελίξεων. Δημοκρατικοί: Κόμμα Φιλελευθέρων, ΕΠΕΚ, Ενωση Κέντρου και ΠΑΣΟΚ. Συντηρητικοί: Λαϊκό Κόμμα, Ελληνικός Συναγερμός, ΕΡΕ και Νέα Δημοκρατία.\nΤο ερώτημα είναι απλό και κρίσιμο: γιατί στην Ελλάδα σε έναν αιώνα τα κόμματα άλλαξαν ταμπέλα τέσσερις φορές ενώ στην Αμερική δεν άλλαξαν ταμπέλα για δύο αιώνες; Γιατί εκεί τα κόμματα δεν φθείρονται; Και ο λόγος είναι απλός, γιατί τα κόμματα είναι μόνο διοικητικοί μηχανισμοί και τα προγράμματα εκπορεύονται από τους υποψηφίους προέδρους, γερουσιαστές και βουλευτές που διαμορφώνουν τις κοινωνικές, οικονομικές και πολιτικές εξελίξεις. Οι δε γερουσιαστές και βουλευτές για να υπουργοποιηθούν παραιτούνται. Και επίσης για την ισορροπία των πολιτικών δυνάμεων μεταξύ εκτελεστικής και κοινοβουλευτικής εξουσίας παραδοσιακά ο αμερικανός ψηφοφόρος συνήθως ψηφίζει αντίθετα.\nΟ Γεράσιμος Π. Καζάνας είναι οικονομολόγος.\nΚαζάνας Γεράσιμος Π 24 Ιανουαρίου 2012 | 23:45


Αντύπας-Γιαννιάς: Πρεμιέρα 11 Νοεμβρίου στο Vox – 24ωρο\nΑντύπας-Γιαννιάς: Πρεμιέρα 11 Νοεμβρίου στο Vox\nO Αντύπας και ο Γιώργος Γιαννιάς έρχονται στο VOX από την Παρασκευή 11 Νοεμβρίου. Με τις μεγάλες τους επιτυχίες και πολλά αγαπημένα τραγούδια για να κάνουν τη διαφορά στη νυχτερινή Αθήνα.\nKαλό λαϊκό τραγούδι, κέφι και διασκέδαση που χτυπάει κόκκινο, σε ένα πρόγραμμα το οποίο συμπληρώνει η παρουσία επί σκηνής της εκρηκτικής Ελένης Χατζίδου.\nΔύσκολες ώρες για την Νίκη Λυμπεράκη. Η δημοσιογράφος και παρουσιάστρια του ΣΚΑΙ συγκινεί με το μήνυμα…\nΣτο πλευρό της ανιψιάς της στην πρότελευταία της χημειοθεραπεία η Μαριάννα Τουμασάτου. Η ηθοποιός ανέβασε βίντεο…\nΤο ξέσπασμα του Βούρου στο facebook: «Α ρε βρεγμένη σανίδα που θέλετε»\nΞέσπασε ο Γιάννης Βούρος στο facebook! Σπάνια ο ηθοποιός κάνει τέτοιου είδους αναρτήσεις στα social media αλλά…\nΤο Θηρίο μίλησε για την αλλαγή στην εμφάνισή του και πως έχασε τα κιλά! Το Θηρίο…


My Little Expat Kitchen (in Greek): Ταλιατέλες με άγρια σπαράγγια, λεμόνι, σκόρδο κι ελαιόλαδο\nΕλενη April 6, 2015 at 9:27 AM\nΆργησα να διαβάσω τη συνταγή σου! Το ΣΚ που μας πέρασε έμαθα να ανακαλύπτω τα άγρια σπαράγγια, αν και μάλλον άργησα, γιατί είχαν μεγαλώσει/ανθίσει.\nΘα την κρατήσω τη συντααγή σου για τη Μεγάλη Εβδομάδα όμως επειδή λατρεύω τα σπαράγγια και θα βάλω αγοραστά.\nmagda April 6, 2015 at 6:52 PM\nΚαλησπέρα Ελένη! Ελπίζω να σου αρέσει αν το δοκιμάσεις.\nΞανθή April 6, 2015 at 9:51 AM\nΕξαιρετικό πιάτο αν βρω αύριο πάλι σπαράγγια θα το φτιάξω.\nΈχω καημό να φτιάξω κάτι με ραβέντι, μου υποσχέθηκε κάποιο μανάβικο ότι θα μου φέρει και μετά 10 μέρες λέει δεν βρήκα, παρόλο που έμαθα ότι καλλιεργείται και στην Κρήτη.\nmagda April 6, 2015 at 6:54 PM\nΣ' ευχαριστώ πολύ Ξανθή μου! Το ραβέντι ήταν από τις μεγαλύτερες ανακαλύψεις μου εδώ στην Ολλανδία. Στην Ελλάδα ποτέ δεν το έχω δει. Στην Κρήτη λοιπόν καλλιεργείτε ε; Ωραία θα είναι αν το βρεις. Και αν δοκιμάσεις τις ταλιατέλες με τα σπαράγγια ελπίζω να τα ευχαριστηθείς. Φιλιά!\nthegreenmixer.com April 7, 2015 at 8:23 AM\nΕλπίζω να βρω άγρια σπαράγγια γιατί πολύ μου έλειψαν, και τα εισαγομενα σπαράγγια που βρίσκω στο Σ/Μ δεν ειναι το ίδιο σε καμιά περίπτωση με τα εγχώρια....Απλό νόστιμο πιάτο με καθαρές γεύσεις....\nmagda April 8, 2015 at 12:21 PM\nΜακάρι να μπορέσεις να βρεις γιατί είναι πραγματικά πολύ νόστιμα τ' άγρια σπαράγγια. Σ’ ευχαριστώ!\nkikitchen and the chef April 7, 2015 at 10:34 AM\nειναι αυτο που συχνα πυκνα λεω η τελειοττα μεσα απο την απλοτητα!νομιζω διαχειριστηκες τα υπεροχα πεντανοστιμα σπαραγγια με τον καλυτερο τροπο,περιμενω ν δω και την επομενη συνταγη σου με τα σπαραγγια!!!!!\nφιλια και καλο Πασχα με καλα φαγητα!!!\nmagda April 8, 2015 at 12:23 PM\nΣ’ ευχαριστώ πολύ Κική μου. Θα μοιραστώ την επόμενη συνταγή σύντομα. Σε φιλώ και να έχεις ένα όμορφο Πάσχα!\nmookies • Mina Limnioudi April 7, 2015 at 10:09 PM\nΠολύ μου αρέσουν τα άγρια σπαράγγια αλλά σπάνια τα βρίσκω. Εδώ αρχίσαμε να πρασινίζουμε αλλά με φειδώ καθώς οι καταστροφές και οι πλημμύρες ήταν πολλές και θα χρυσοπληρώσουμε τις σαλάτες και τα φρούτα μας.Απλό και πεντανόστιμο πιάτο, αναδεικνύει τη φανταστική γεύση και υφή των άγριων σπαραγγιών!\nmagda April 8, 2015 at 12:25 PM\nΠράγματι είναι δύσκολο να βρεθούν με τις καταστροφές που έγιναν αλλά η φύση πάντα επανέρχεται δριμύτερη οπότε κάπου θα σκάσουν μύτη και αυτά. Τώρα πόσο θα κοστίζουν, είναι άλλο θέμα... Σ’ ευχαριστώ! Φιλιά!\nΝανά April 8, 2015 at 12:09 PM\nΜου αρέσουν οι μακαρονάδες που βασίζονται σε ελάχιστα αλλά καλά υλικά. Μίνιμαλ προσπάθεια που οδηγεί σε ένα ξεχωριστό και πεντανόστιμο πιάτο. Νομίζω, όμως, ότι τα ήμερα σπαράγγια θα ήταν πιο ασφαλής επιλογή για τα δικά μου γούστα. Οι πικρές γεύσεις είναι αλήθεια πως δεν μου πολυαρέσουν. Υποθέτω ότι ανήκω στην κατηγορία αυτών που τις αποφεύγουν όπως ο διάολος το λιβάνι.\nmagda April 8, 2015 at 12:56 PM\nΚαλησπέρα Νανά. Φυσικά, ο καθένας έχει τις προτιμήσεις του. Εγώ να φανταστείς ενώ είμαι γλυκατζού, μου αρέσουν πολύ τα πικρά λαχανικά. Πιστεύω πως αν ταιριάξεις τις πικρές γεύσεις με άλλες που θα τις συμπληρώσουν και θα τις "τιθασεύσουν", το αποτέλεσμα είναι πολύ ενδιαφέρον. Άλλωστε δεν μιλάμε για τόση πίκρα που να μην την αντέχεις. Το ίδιο ισχύει και με τη γλυκιά γεύση όμως, έτσι δεν είναι; Αν κάτι είναι πετιμέζι, δεν τρώγεται. Ο ουρανίσκος μας πιστεύω χρειάζεται εξάσκηση για να μάθει να εκτιμά τις διαφορετικές γεύσεις.\nΚαλό Πάσχα να έχεις Νανά! Φιλιά!\nBeauty Follower April 8, 2015 at 12:50 PM\nΠολύ ωραιο πιάτο... απλό και μυρωδατο!\nChristina A. April 8, 2015 at 1:00 PM\nΑχ Μάγδα, καταπλητικός συνδυασμός υλικών! Το έφτιαξα σήμερα με άγρια σπαράγγια και κατενθουσιάστηκα τόσο εγώ όσο και ο Γ. !!! Μας χάρισες ένα γευστικότατο μεσημέρι! Καλό Πάσχα!\nmagda April 8, 2015 at 3:21 PM\nΚαλησπέρα Χριστίνα! Πολύ χαίρομαι που σας άρεσε!! :) Να' σαι καλά και Καλό Πάσχα να έχεις!\n- spoonstories- April 8, 2015 at 3:26 PM\nΕγώ με τα σπαράγγια δεν τα πάω καλά γενικά, γιατί κάποτε δοκίμασα και δεν ήταν σωστά φτιαγμένα. Και το λέω αυτό γιατί συνέχεια ακούω για το πόσο νόστιμα είναι τα φρέσκα και φαντάζομαι και τα άγρια! Μάλλον πρέπει να τους δώσω άλλη μια ευκαιρεία!Πάντως το πιάτο σου είναι λαχταριστό Μάγδα!! Καλή Ανάσταση!!\nmagda April 9, 2015 at 12:29 PM\nΔώσε τους άλλη μια ευκαιρία. Δε ξέρεις ποτέ! Σ' ευχαριστώ! Καλή Ανάσταση!\nPenelope April 8, 2015 at 6:29 PM\nΩραίο πιάτο Μάγδα μου... με εκείνη την χαρακτηριστική μυρωδιά που μπορεί να δώσει η Άνοιξη σ' ένα φαγητό ή ένα γλυκό...\nΓιατί η αλήθεια είναι, πως μόλις πάρουν τα χρώματα τ' απάνω τους και τα πράσινα γίνονται πιο πράσινα και τα φρέσκα λαχανικά πιο φρέσκα, τίποτε δεν σταματά την καλή μαγείρισσα να τα βάλει στην κουζίνα της!.\nΕύχομαι να έχεις ένα πολύ όμορφο Πάσχα.\nΣ' ευχαριστώ πολύ Πηνελόπη! Επίσης!!\nEleni K April 9, 2015 at 7:40 AM\nΜ. Πέμπτη σήμερα και έχω σηκωθεί από νωρίς, για να φτιάξω τα κόκκινα Πασχαλινά αβγά, να ρίξω μια γρήγορη ματιά στα ιστολόγια που παρακολουθώ...και σε ανακάλυψα!!\n...και εντυπωσιάστηκα με το μεράκι σου και τις εκπληκτικές φωτογραφίες των πιάτων που μας προτείνεις!!\nΛατρεύω τα άγρια σπαράγγια σε κάθε μαγειρική εκδοχή αλλά το μεσημεράκι λέω να πάρω τα υλικά να φτιάξω το "κέικ λεμονιού" σου, που επιτέλους βρήκα και είναι το αγαπημένο της κόρης μου!! Έρχεται από Λονδίνο για Πάσχα, οπότε καταλαβαίνεις...\nΝα είσαι καλά να δημιουργείς πάντα τέτοιες νοστιμιές & σου εύχομαι Καλό Πάσχα με τους αγαπημένους σου!!\nΤην καλημέρα μου & καλώς σε βρήκα!!!!\nΥ.Γ. Ελπίζω να μην σε κούρασα με την πολυλογία μου :)\nmagda April 9, 2015 at 12:31 PM\nΚαλησπέρα Ελένη! Καλώς όρισες και σ' ευχαριστώ πολύ για τα καλά σου λόγια. Ελπίζω να σας αρέσει το κέικ.\nΝα είσαι κι εσύ καλά και δε με κούρασες καθόλου!! Καλή Ανάσταση και Καλό Πάσχα!


Κάντε την Απόλυτη Αλλαγή Μόνο με Αυτό το Χρώμα!spirossoulis.com – the home issue Κάντε την Απόλυτη Αλλαγή Μόνο με Αυτό το Χρώμα!\nΤο πετρόλ είναι ένα από τα πιο δημοφιλή χρώματα της σεζόν.\nΣυνδυάζεται υπέροχα με λευκό αλλά και ξύλο.\nΜην φοβάστε να το συνδυάσετε με έντονες αποχρώσεις όπως πορτοκαλί και πράσινο.\nΤο πετρόλ, σύμφωνα με τους ειδικούς, είναι μια από τις πιο hot αποχρώσεις της σεζόν και πολλοί θεωρούν αυτό το χρώμα το πιο δημοφιλές για το 2016. Εμείς αγαπάμε το πετρόλ ιδιαίτερα και γι'αυτό θα σας δείξουμε πώς να το χρησιμοποιήσετε στη διακόσμηση του σπιτιού σας.\nΣυνδυασμός πετρόλ με σκανδιναβικό στιλ Το σκανδιναβικό στιλ στη διακόσμηση είναι μεγάλο trend της εποχής και είναι ένα trend που ταιριάζει πολύ με το πετρόλ. Στην παρακάτω εικόνα έχουν συνδυαστεί μικροέπιπλα σκανδιναβικού τύπου (ξύλινα με λεπτά πόδια) με πετρόλ τοίχους και το αποτέλεσμα είναι πολύ εντυπωσιακό.\nΤο πετρόλ χρώμα συνδυάζεται πολύ όμορφα με έπιπλα σκανδιναβικού τύπου.\nΠετρόλ στο γραφείο Ξεχωρίστε το χώρο του γραφείου σας, αν αυτός δεν είναι ξεχωριστό δωμάτιο, βάφοντάς τον πετρόλ. Αυτό το χρώμα συνδυάζεται τέλεια με ξύλινα έπιπλα οποιασδήποτε απόχρωσης.\nΤο πετρόλ είναι ένα χρώμα που ταιριάζει υπέροχα με ξύλινα έπιπλα.\nΠετρόλ στην κουζίνα Στην κουζίνα το πετρόλ στους τοίχους δημιουργεί μια πολύ όμορφη αντίθεση με τα λευκά ντουλάπια και έπιπλα. Στην κουζίνα της παρακάτω εικόνας ο πίνακας και οι ριγέ πετσέτες σε ναυτικό μπλε χρώμα, δίνουν έξτρα πόντους στιλ στο δωμάτιο.\nΑυτά τα 3 Χρώματα θα Κυριαρχήσουν το 2016!\nΔείτε πόσο εντυπωσιακός είναι ο συνδυασμός πετρόλ χρώματος στους τοίχους με λευκά ντουλάπια.\nΠετρόλ στο σαλόνι Στο σαλόνι το πετρόλ χρώμα στους τοίχους δημιουργεί δραματικότητα. Αν σας αρέσουν οι σοφιστικέ χώροι και είστε φαν των σκούρων αποχρώσεων, τότε θα λατρέψετε το συγκεκριμένο χρώμα στο σαλόνι σας. Αν δεν θέλετε να χρησιμοποιήσετε το πετρόλ στους τοίχους, μπορείτε να επενδύσετε σε έναν πετρόλ καναπέ ή σε απλά πετρόλ διακοσμητικά (μαξιλάρια, κεριά, βάζα).\nΤο πετρόλ είναι ένα χρώμα που αν και είναι έντονο δεν πρόκειται να το βαρεθείτε εύκολα.\nΠετρόλ στο υπνοδωμάτιο Όπως είπαμε και προηγουμένως το πετρόλ είναι ένα χρώμα που συνδυάζεται υπέροχα με το λευκό. Επιλέξτε ολόλευκα σκεπάσματα για το κρεβάτι σας και ενισχύστε τη διακόσμηση με μεταλλικές αποχρώσεις όπως είναι το ασημί και το μπρονζέ που ταιριάζουν πολύ με το πετρόλ.\nΓκρεζ: Το Νέο Αγαπημένο Χρώμα των Διακοσμητών\nΑυτό το βαθύ ξεβαμμένο πετρόλ στους τοίχους του υπνοδωματίου είναι μια όμορφη επιλογή.\nΣυνδυασμός πετρόλ με έντονα χρώματα Μην φοβάστε να συνδυάσετε το πετρόλ με άλλες έντονες αποχρώσεις. Τα χρώματα όπως είναι το πορτοκαλί, το καφέ, το μπεζ, το πράσινο, ταιριάζουν πολύ με το πετρόλ και δημιουργούν την τέλεια αντίθεση.\nΜην φοβάστε να συνδυάσετε το πετρόλ με έντονα χρώματα.\nCozy πινελιά Το πετρόλ θεωρείται γενικά ένα θερμό χρώμα και γι'αυτό δεν θα σας είναι δύσκολο να δώσετε cozy άποψη στον χώρο σας. Απλά τοποθετήστε ζεστά υλικά, όπως ένα γούνινο χαλάκι ή μια ζεστή κουβέρτα πάνω σε μια πολυθρόνα ή στον καναπέ σας και αμέσως ο χώρος θα δείξει πολύ ζεστός και φιλόξενος.\nΒάψτε πετρόλ τους τοίχους του σαλονιού και προσθέστε μια πολυθρόνα και έναν καναπέ σε γήινες αποχρώσεις. Διακοσμήστε επιπλέον με ζεστά υφάσματα και χαλιά για ένα πιο cozy αποτέλεσμα.\nΔοκιμάστε το πετρόλ στη διακόσμησή σας και μην το φοβάστε καθόλου. Είναι ένα χρώμα που θα παραμείνει στη μόδα για αρκετό καιρό και δεν πρόκειται να το βαρεθείτε γρήγορα.